RTCG - Radio Televizija Crne Gore - Nacionalni javni servis :: Ekonomija :: Podsticaje zasnovati na jasnim finansijskim pokazateljima\n27. 11. 2021. 16:14 >> 16:22 0\nSvako moguće davanje podsticaja za razvoj digitalne infrastrukture i IT kompanija mora biti zasnovano na jasnim finansijskim pokazateljima, koji potvrđuju da su takve potencijalne subvencije radi javne koristi, a ne privatnih interesa, smatraju u Akciji za socijalnu pravdu (ASP).\nU toj nevladinoj organizaciji (NVO) su rekli da bi se, u suprotnom, namjera Vlade, koja na „mala vrata“ uvodi te podsticaje kroz Strategiju digitalne transformacije za naredni četvorogodišnji period, mogla pretvoriti u opasnu avanturu“ na teret svih crnogorskih građana, koji bi, po ko zna koji put, plaćali bogaćenje pojedinaca.\nNacrt Strategije digitalne transformacije Crne Gore od naredne do 2026. godine bio je do skoro na javnoj raspravi, a ASP je pripremila preporuke, koje će početkom naredne sedmice dostaviti kabinetima predsjednika Vlade i Skupštine, Zdravka Krivokapića i Alekse Bečića.\n„Iako projektuje podsticaje za digitalnu infrastrukturu i IT kompanije, dokument ne sadrži niti jedan podatak, a kamoli analizu, koji treba da pokažu benefite za građane i društvo u cjelini, koje bi oni dobili zato što bi finansirali te biznise“, navodi se u saopštenju ASP-a.\nStoga ASP naglašava da je neprihvatljivo otvarati mogućnost poreskih olakšica i subvencija za novoosnovane IT kompanije, a pri tome ne davati finansijske procjene o okvirnom iznosu takvih olakšica i pomoći, te naročito ne opravdati javni interes od uvođenja takvih mjera.\nASP je ukazala na to da je, u cilju ubrzanja digitalizacije crnogorskog društva, potrebno ubrzati i rok da se stara lična dokumenta zamijene novim eID dokumentima. U Nacrtu Strategije navodi se okvirni podatak da je preko 120 hiljada građana sa novim dokumentima, ali je planirano da zamjena starih ličnih dokumenata traje još najmanje nekoliko godina.\n„To će se odraziti na tempo digitalizacije društva, pa ASP preporučuje da se obezbijede finansijska sredstva da se ubrza zamjena starih ličnih dokumenata, a sve sa ciljem da se Crna Gora brže kreće u procesu digitalne agende i pojednostavljivanja života građana“, navodi se u saopštenju.\nASP je preporučila i da se utvrdi precizan rok do kada će komunikacija sa javnom upravom biti na elektronski način, što podrazumijeva da se korisnicima pruži kompletna, a ne djelimična online usluga, jer je to jedan od načina da se ubrza digitalizacija u javnoj upravi, a time i društvu ukupno.\n„Pri tome je neshvatljivo da resorno Ministarstvo javne uprave nema mogućnost elektronskog prikupljanja podataka o e-servisima i uslugama drugih organa vlasti, elektronsko upravljanje dokumentima implementirano je u svega 17 institucija (ne navodi se kojih), dok ostaje nejasno i da li se Informacioni sistem za planiranje i izvještavanje primjenjuje od organa vlasti i u kojoj mjeri“, precizirali su iz ASP-a.\nUprkos konstatovanju činjeničnog stanja o jako niskom nivou digitalnih vještina u zemlji, Nacrt Strategije ne nudi jasnu viziju i redosljed koraka kako da se takvo stanje promijeni.\n„Pored toga, dokument navodi informacije o Portalu otvorenih podataka, ali ukazuje da je oko polovine baza podataka obezbijeđeno od samo dvije institucije, i to Uprave za statistiku i Ministarstva prosvjete, nauke, kulture i sporta, što znači da većina ne objavljuje podatke u otvorenom formatu“, dodaje se u saopštenju.\nStoga ASP predlaže da se propiše jasna zakonska obaveza za kompletnu upravu, i na centralnom i na lokalnom nivou, sa strogim kaznama za neispunjavanje zakonom propisanih obaveza, da objavljuju podatke u otvorenom formatu, a što će doprinijeti većoj transparentnosti u zemlji.


Dozvolite detetu da iskusi neprijatne emocije - biće vam zahvalno na tome - Play Centar\n11Dec 2018 by playcentaradmin No Comments\nZa detetov holistički razvoj – saznajni, socio-emocionalni aspekt, razvoj autonomije i samopoštovanja, formiranje identiteta, značajan je siguran, topao i podržavajući odnos sa roditeljima, ali i suočavanje sa novim, izazovnim situacijama.\nZona narednog razvoja predstavlja aktivnosti koje su za jedan korak, stepenik iznad detetovih aktuelnih mogućnosti, i odnosi se na one oblasti koje dete ne može u potpunosti samostalno da obavlja. Deca koja uz podršku staratelja istražuju u svojoj zoni narednog razvoja, razvijaju urođene potencijale i predispozicije svim svojim čulima.\nMeđutim, velika je razlika između pružanja podrške detetu u vidu imenovanja situacije, ohrabrenja, zagrljaja i utehe kada dete ukaže na to da je pomoć potrebna i obavljanja aktivnosti umesto deteta. Roditelji koji pezaštićuju dete i koji teže da preduhitre javljanje bilo koje neprijatne emocije kod deteta, čine samo kratkoročnu uslugu i doprinose trenutnoj lagodnosti deteta. Dugoročno gledano, dete ostaje uskraćeno za razvoj veština i kompetencija koje će mu biti potrebne tokom celoživotnog razvojnog toka. Dete u izazovnim situacijama ima priliku da uči, kako da traži pomoć kada mu je potrebna, kako da se snađe u nepoznatoj situaciji, kako da reguliše svoju uznemirenost i zabrinutost, kako da se raduje i uživa u novim dostignućima, razvija samopouzdanje, inicijativu, autonomiju, motiv za samoefikasnošću, i brojne druge veštine. Sa druge strane, ukoliko dete šalje roditelju jasne signale da mu je pomoć potrebna, a roditelj ne pridaje značaj tome i ne prepoznaje datu situaciju kao priliku za pružanje podrške detetu, on jednako sputava razvoj detetovih potencijala kao i roditelj koji prezaštićuju dete.\nPrimera radi, zamislite situaciju na igralištu gde se dete igra u pesku sa svojim vršnjacima, i najednom drugar želi da uzme njegovu igračku. Roditelj koji prezaštićuje dete, će sve vreme motriti na dete i istog momenta prići da ga zaštiti. Roditelj koji je nezainteresovan neće ni primetiti šta se desilo ili situaciji neće pridati značaj bez obzira na to kako dete reaguje. Sa druge strane, roditelj koji pruža adekvatnu podršku detetu pre svega će osmotriti kako dete reaguje, da li ono može samostalno da se izbori za svoju igračku i ukoliko dete manifestuje jasne signale da mu je pomoć odraslog potrebna, onda će prići i pružiti detetu ono što njemu u datom momentu prija (pojašnjenje, zagrljaj, ohrabrenje…).\nZa decu je značajno da iskuse neprijatne emocije (ljutnju, tugu, nezadovoljstvo, strah, kajanje, razočaranje) koje će ih motivisati da teškoću sa kojom se suočavaju prebrode i da kreiraju rana uverenja da su neprijatne emocije sastavni deo života baš kao i one prijatne, pozitivne – sreća, ponos, zadovoljstvo, osećaj sigurnosti. Setite se, sve dok nismo pali nekoliko puta, nismo naučili da hodamo. Slično tome, ukoliko dete štitimo od osećaja bilo kakve nelagodnosti ono će kasnije imati poteškoće u prevladavanju neugodnih emocija i razvijanju adaptivnih strategija emocionalne regulacije. Dopustite mu da iskusi na svojoj koži i one manje prijatne emocije, da postepeno uči da ih prihvati i da se „nosi“ sa njima – jer će ih i kasnije tokom života zasigurno osetiti. Jedno je sigurno, dete će vam jasno pokazati šta želi i šta mu u datom momentu prija. Važno je da ga pažljivo slušate, pratite i posmatrate, da dozvolite da vas vodi i usmerava u procesu svog razvoja. Da pokušate da sagledate svet iz perspektive deteta, koje je željno saznanja, novog iskustva, istraživanja, ali i da pravovremeno reagujete i pružite zaštitu onda kada vam dete pokaže da mu zaštita treba.\nNekada naši lični stavovi i strahovi mogu ograničiti i sputati detetov razvoj. Budite pažljivi prilikom određivanja šta je ono što je zaista i realno štetno po dete, a šta je posledica vaših subjektivnih uverenja. Uvek kada možete trudite se da imate na umu sliku sveta iz perspektive deteta, i šta je ono što dete može dugoročno dobiti od određenih situacija (nekada kratkoročno-trenutno zadovoljenje potrebe nije u službi razvoja na duge staze). Kada vam je teško jer vidite da je dete tužno i da plače zato što nije istog momenta dobilo igračku za koju niste u mogućnosti da je kupite, dajte detetu jasno objašnjenje i ostanite dosledni svojoj odluci. Na taj način doprinosite izgradnji temelja ključnih socio-emocionalnih kompetencija deteta, a ono će vam pokazati zahvalnost najlepšim poklonom – svojim zdravim i funkcionalnim razvojem kroz čitav život, iako je igračku dobilo mesec dana kasnije od trenutka kada ju je poželelo.


Osim ako nije drugačije navedeno, sadržaj na ovom sajtu licenciran je Creative Commons licencom - Autorstvo-Deliti pod istim uslovima 3.0 Srbija(CC BY-SA 3.0 RS)\nBee Premium Group Inc.\nMeri sve što je merljivo, ono što nije merljivo učini merljivim. - Galileo Galilej\nKako nastaje PROceni web\nPROceni web Izveštaj spoj je analitičke prakse agencije pepper communications i TITA metodologije servisa Prometric, koji su deo Bee Premium Group kompanije. TITA metodologijom (Transparentnost, Interaktivnost, Targetiranje, Autentičnost) se prati, analizira i ocenjuje ukupan nastup subjekata na internetu (društvene mreže i mediji, korporativni web sajtovi, e-prodavnice, pojedinci i grupe). Na kraju se formira jedinstveni Indeks Rezultat (Index Score) svakog obrađenog subjekta, koji se poredi sa benchmark subjektom izdvojenim kao primer najbolje svetske prakse.\nSvaki PROceni web izveštaj zaključen je besplatnim primenjivim profesionalnim savetima.\nDinamika objave PROceni web Izveštaja\nJavno ćemo prezentovati i objavljivati PROceni web izveštaje iz sledećih oblasti: politika, banke, obrazovne institucije, TV emiteri, trgovinski lanci, poznate ličnosti, modna industrija, mobilni operateri, gradovi/lokalne samouprave na webu i sl.\nPored redovnih PROceni web izveštaja, izrađujemo i specijal izveštaje na aktuelne teme kao što su izbori, vanredne situacije, kulturni i javni događaji. Jedan takav projekat - eIzbori iz minuta u minut, realizovan je u saradnji sa novinskom agencijom Tanjug u izbornoj noći 16. marta 2014.\nKao posebno iztraživanje, pokrenut je i godišnji istraživački projekat – Blogometar, koji se sprovodi na teritoriji bivše Jugoslavije i u fokus stavlja analiziranje,navika, potreba i izazova regionalnih blogera i blogerki.\nO realizatorima PROceni web projekta\nProjekat je inicirala pepper communications agencija, na osnovu višegodišnjeg iskustva u radu na domaćem, regionalnom i internacionalnom tržištu u okviru različitih internet projekata. Među klijentima agencije pepper premium solutions su i Konzum, Delta holding, Zavarovalnica Maribor, kompanija Apple, Limundo kompanija, te javne ličnosti među kojima je i teniski šampion Novak Đoković.\nKoordinator PROceni web projekta je Dragana Đermanović, članica WebIT saveta Jugoistočne Evrope, članica žirija za dodelu "European ICT awards" u Luksemburgu, te članica žirija za "Social media awards" u ime EUPRERA i Euro blog asocijacije. Dragana je magistar Fakulteta tehničkih nauka i internacionalni predavač i praktičar u oblasti primene novih tehnologija u poslovanju.


Cvijanović: Davno prošla vremena nasilnog nametanja - mojKontakt portal - Radio Televizija Kontakt\nPredsjednica Republike Srpske Željka Cvijanović ocijenila je da ministarka inostranih poslova u Savjetu ministara Bisera Turković i njoj slični još nisu razumjeli da se na silu ništa ne može postići i da u Sarajevu treba da shvate da su davno prošla vremena nasilnog nametanja.\nOd osobe koja prilikom posjeta stranim državama zaobilazi ambasadore svoje zemlje srpske nacionalnosti ne želimo slušati lekcije. Turkovićeva nije nadležna za kreiranje spoljne politike BiH, već je dužna da sprovodi politiku koju usaglasi Predsjedništvo BiH – izjavila je Cvijanović Srni nakon što je Turkovićeva potpisala odluku kojom prijeti sankcijama diplomatsko-konzularnim predstavništvima za neisticanje zastave BiH.\nCvijanović je napomenula da Turkovićeva redovno ignoriše i da se u praksi ponaša kao ministar spoljnih poslova SDA, a ne BiH, i da utoliko i njene instrukcije imaju snagu partijskog proglasa, a ne zajedničkog stava BiH.\n– Galama oko toga hoće li biti zastava BiH, prizivanje sankcija i širenje laži o sunarodnicima po svijetu neće BiH učiniti prihvatljivijom za one koji u njoj žive – rekla je Cvijanović.\nPredsjednica Srpske je istakla da je ambasador BiH u Švajcarskoj Boris Bronza pozvan na događaj dijaspore iz Republike Srpske u Švajcarskoj, da ga nije on organizovao, a da je tamo bio sa legitimnim predstavnicima institucija Srpske.\n– Takođe, događaj nije organizovan u prostorijama Ambasade BiH, kako su pojedinci zlonamjerno prenijeli, niti na nekoj drugoj lokaciji koja pripada BiH. To što nekome u Sarajevu smetaju simboli i obilježja konstitutivnog, u ovom slučaju srpskog naroda, najbolje govori o iracionalnoj mržnji, kao i o dubokim i suštinskim uzrocima nefunkcionalnosti BiH – istakla je Cvijanović.\nOna je naglasila da su vremena nasilnog nametanja određenih rješenja po volji samo jednog naroda davno prošla i što prije to u Sarajevu shvate, to će biti bolje i za BiH i za sve narode i građane koji u njoj žive.\nMinistarka inostranih poslova u Savjetu ministara Bisera Turković propisala je odluku kojom zaposlenima u tom ministarstvu i diplomatsko-konzularnim predstavništvima nalaže upotrebu zastave, grba i himne BiH, a u protivnom poručuje slijede sankcije, javlja Srna.\nPronađeno tijelo žene u jezeru kod Bijeljine


Novi Lekus LKS rasprodat u Australiji za 2022 – Danasnje\nHome/Automobili/Novi Lekus LKS rasprodat u Australiji za 2022\nmacaxApril 14, 2022\n0 30,643 2 minuta citanja\nLekus LKS iz 2022. počeo je da radi u Australiji, sa više od 400 porudžbina već u knjigama za najveći pogon na sva četiri točka Toiote luksuznog brenda.\nSa samo 400 primeraka japanskog proizvedenog Leksusa LKS koji je dodeljen Australiji do kraja ove godine, neki kupci – uključujući i one koji su naručili danas – možda čekaju do 2023. da njihovo vozilo stigne.\nTo je prvi potpuno novi Lekus LKS – vodeći SUV za ovaj brend – u poslednjih 14 godina, a mnogi verni kupci su čekali na model nove generacije, koji je podstakao ogromnu potražnju.\nAko ove godine bude isporučeno više od 400 novih Lekus LKS vozila, to će premašiti prethodne prodajne rekorde (343 prijavljena kao prodata u 2020.).\nDostupan i sa benzinskim i sa dizel motorima, Lekus LKS 2022 je dostupan u varijantama sa četiri, pet i sedam sedišta, sa cenama u rasponu od 148.800 do 210.800 dolara pre troškova na putu.\nOko 10 odsto dosadašnjih porudžbina odnosilo se na najskuplju ultra luksuznu varijantu, kaže Lekus, koja može da primi samo četiri osobe sa „kapetenskim stolicama“ u drugom redu.\nKupci mogu da biraju između benzinske i dizel snage, sa 3,3-litarskim V6 dizelom od 227 kV/700 Nm koji se deli između Lekus LKS i Toiota LandCruiser serije 300.\nZa razliku od Toiote LandCruiser serije 300, kupci Lekusa LKS-a imaju opciju 3,4-litarskog V6 benzinskog motora sa dva turbo punjača, koji košta 3500 dolara više od dizela i ima snagu od 305 kV i 650 Nm.\nNa medijskom pregledu za Lekus LKS 2022, izvršni direktor Lekusa Australia Džon Papas rekao je da kompanija pokušava da obezbedi više vozila za Australiju.\n„Dobijamo 50 automobila mesečno, što znači da smo u mogućnosti da isporučimo oko 400 automobila u periodu od osam meseci koji nam je na raspolaganju“, rekao je gospodin Pappas.\n„To je izazovna situacija… sa globalnim nedostatkom snabdevanja. Voleli bismo da dobijemo više automobila i neumorno radimo sa Lekus international-om da bismo dobili više zaliha.\n„Ali to je veliki izazov, prvi kvartal ove godine je bio izazov za nas, a nedavno smo imali i zemljotrese.\nLekus LKS je zasnovan na istoj platformi GA-F sa merdevinama kao i Toiota LandCruiser serije 300, koja takođe prolazi kroz slična ograničenja u snabdevanju zbog tekuće nestašice poluprovodnika i raznih obustava proizvodnje tokom globalne pandemije.


Tanjug 8. februara 2021. 19:28\nSKOPLJE – Premijer Severne Makedonije Zoran Zaev izjavio je danas da su interesi Kine i Rusije u regionu jugoistočne Evrope otvoreno pitanje i pozvao novu administraciju predsednika SAD Džozefa Bajdena da podrži evropske integracije celog regiona.\n„Očekujem da naš strateški partner i saveznik SAD sa novom administracijom pomogne Zapadnom Balkanu u ostvarivanju strateških interesa“, rekao je Zaev u razgovoru za vašingtonski Atlantski savet.\nSAD imaju značajan interes u integraciji Zapadnog Balkana u EU, rekao je Zaev i dodao da je stabilnost evropskog kontinenta važna za SAD i da će tako i ostati.\nZaev ističe da je region postao „raskrsnica interesa EU i SAD s jedne strane, ali da je tu i kineski interes veoma prisutan, kroz razvoj 17+1 inicijative, kao i tradicionalno prisustvo Rusije“.\nOrijentacija građana Severne Makedonije su, međutim, kako ističe, NATO i EU.\n„Ne zato što smo opredelili za jednu stranu, već zbog vrednosti i to je orijentacija kod 85 odsto makedonskog stanovništva. Samo tri do pet odsto imaju drugačije mišljenje“, kaže Zaev i dodaje da ne postoji alternativa evropskim integracijama za ceo region i integracijama u NATO.\nZaev je podsetio da je ta zemlja upravo zbog toga promenila i ustav i ustavno ime.\n„To smo uradili da bismo sa Grčkom ojačali prijateljske odnose, ali isto smo uradili i sa Bugarskom preko Sporazuma o prijateljstvu. Zahvaljujući tome smo postali članica NATO i to je direktan benefit za našu zemlju“, kaže Zaev i naglašava da su i pored aktuelnih blokada na putu ka EU makedonski građani zadržali poverenje u evropske integracije.\nMeđutim, dodaje on, i dalje čekamo ispred vrata EU kako bismo napravili jedan korak napred, jer posle toga nas čekaju 34 poglavlja.\n„Mi znamo da ne postoji alternativa za nas i mi se kao građani plašimo bilo kojih drugih alternativa. EU je bez alternative za budućnosti i nadam se da ćemo brzo naći rešenje sa Bugarskom jer to je i strateški interes Bugarske – da ceo region bude deo EU“, kaže Zaev i dodaje da je integracija regiona u EU i u interesu bugarskih građana.\nOn je izrazio nadu da će Skoplje i Sofija brzo pronaći rešenje, uz poštovanje istorije, ali rešenje, koje će biti utemeljeno na budućnosti regiona.\nKada je reč o ekonomskim prilikama u Severnoj Makedoniji Zaev kaže da Skoplje nastavljaja da vodi politiku privlačenja stranih investicija.\n„Čak i tokom korone smo imali 10 međunarodnih kompanija koje su se odlučile za investiranje u Severnu Makedoniju. A to su pre svega investicije iz zemalja partnera i članica NATO“, kaže Zaev.\nOn dodaje i da se dosta radilo na regionalnim inicijativama koje će, kako navodi, omogučiti da „radnici iz Srbije rade u Skoplju, da makedonski radnici rade u Sarajevu ili da radnici iz Niša rade u Tirani“.\n„Cilj je da otvorimo granice jer smo mi mali region kome je potrebna kvalifikovanija radna snaga, a to će nas učiniti atraktivnijim stranim investitorima. Tako ćemo napraviti i veće tržište u regionu“, objašnjava Zaev.\nNa pitanje da li će se njegova zemlja okrenuti Rusiji i Kini, imajući u vidu da EU još ne uspeva da obezbedi vakcine protiv kovida za Zapadni Balkan, Zaev kaže da je Severna Makedonija dobro povezana sa zapadnim partnerima, ali da na pitanje vakcina ne treba gledati kao na geostrateško ili geopolitičko.\n„Pokušavamo da dobijemo vakcine preko KOVAKS mehanizma, ali to će biti tek u martu“, rekao je on i dodao da je njegova zemlja u pregovorima sa svim kompanijama koje proizvode vakcine protiv kovida, uključujući i Kinu.\nOn je izrazio nadu da će Severna Makedonija sledeće nedelje dobiti fajzerovu vakcinu i da će započeti sa vakcinacijom.


Šta radi ovaj čovek?! Jokićev tripl-dabl nedovoljan Denveru za pobedu (VIDEO) - PRess Serbia | PR PRess team\nŠta radi ovaj čovek?! Jokićev tripl-dabl nedovoljan Denveru za pobedu (VIDEO)\nSrbin protiv Šarlota blistao sa 26 poena, 13 skokova i 10 asistencija!\nDenver je sve dalje od plej-of mesta, ali je zato Nikola Jokić odigrao još jednu partiju za pamćenje.\nSrpski košarkaš briljirao je u porazu svog tima (122:114) sa tripl-dabl ostvarenjem: 26 poena (11/16 iz igre), 13 skokova i 10 asistencja od kojih su ponovo neke bile za kategoriju “potez dana”.\nGosti su ovim porazom sebi dodatno zakomplikovali situaciju u borbi za doigravanje u Zapadnoj konferenciji, pošto sada imaju dve pobede manje i dva poraza više, ali i lošiji međusobni učinak od direktnog konkurenta Portlanda.\nU Šarlotu, sastav iz Kolorada poklekao je u poslednjoj deonici u koju je ušao sa osam poena suficita.\nOdlično su gosti odigrali sve do tada, predvđeni Jokićem koji je svoju sjajnu partiju nagovestio u prvom delu igre sa nekoliko izvanrednih poteza i trojkom sa zvukom sirene za poluvreme!\nIpak, u kritičnoj poslednjoj deonici po Denver, Hornetsi su odigrali bolje i zahvaljujući ponajviše Kembi Vokeru (31 p) preokrenuli rezultat u svoju korist.\nPoslednji trzaj gosti su napravili ponovo preko Jokića koji je pogodio trojku za prilazak na 114:118 minut i po pre kraja, ali ispostavilo se da bolje i više nisu mogli da izvuku u Severnoj Karolini.\nGeri Heris sa 20, Danilo Galinari sa 19 poena i Kenet Farid sa 18, bili su, pored najefikasnijeg Jokića, najbolji kod gostiju.\nU nastavku pogledajte bravure Jokića sa ove utakmice.\nŠarlot – Denver 122:114\nToronto – Indijana 111:100\nBoston – Orlando 117:116\nKlivlend – Filadelfija 122:105Majami – Njujork 94:98\nMilvoki – Detroit 108:105 posle produžetka\nNju Orleans – Sakramento 117:89\nOklahoma – San Antonio 95:100\nJuta – Vašington 95:88\nGolden Stejt – Hjuston 107:89\nTagovidenver nba nikola jokic pressserbia tripl-dabl\n“Skorpionsi” prvi put u Beogradu\nEvrosong: Ili Julija ili bojkot


Antić najavljuje 3000 novih radnih mesta za Vranjance - juGmedia\nAntić najavljuje 3000 novih radnih mesta za Vranjance\nVRANJE – Dovođenje domaćih i stranih investitora i veća zaposlenost su ciljevi kome će težiti nova lokalna vlast u Vranju, rekao je gradonačelnik Zoran Antić, dodajući da je bez obzira na sve teškoće, realno da za četiri godine u tom gradu bude otvoreno 3.000 novih radnih mesta.„Vranje je centar jedne višestruko heterogene i neuralgične regije. Ovde žive Srbi, Albanci, Bugari i Romi. Ovo je regija u kojoj su pet od ukupno sedam opština ekstremno nerazvijene, u kojoj još egzistira Kopnena zona bezbednosti. Sve se to žestoko odražava na Vranje i lokalnu vlast na čijem sam čelu“, naveo je novi gradonačelnik u izjavi za agenciju Tanjug.\nAntić ističe da koaliciju na vlasti, koju čine socijalisti i naprednjaci, čekaju problemi koje, kako kaže, pred sobom nije imala nijedna dosadašnja vlast.\n„Za taj obim posla mi već imamo privredne kapacitete, raspoložive resurse, radnu snagu i infrastrukturu, ali i ljute protivnike koji se zovu makro ekonomska kriza, nedostatak novca, odliv kadrova i propadanje privrede“, ističe gradonačelnik Vranja.\nAntić kao zadatak lokalne vlasti na čijem je čelu, vidi i stvaranje opšte povoljne klime, novog privrednog miljea i ambijenta koji će prepoznati domaći i svetski investitori i na osnovu čega će odlučiti da svoj kapital plasiraju baš u Vranju.\n„To što je ugledni i prestižni „Fajnešel tajms“ grad Vranje rangirao na sedmo mesto malih gradova u Evropi sa povoljnom klimom za investitore, jeste za nas dobra preporuka, a za investitore signal da ih ovde čeka nešto što u drugim sredinama ne mogu pronaći“, kaže Antić.\nOn ističe da je ta preporuka odavno na stolovima amabasadora Nemačke, Italije, Francuske, Velike Britanije, SAD, Turske, na stolovima vlasnika velikih kompanija i brojnih međunarodnih organizacija.\nNa primedbu da će putevi do ovih ciljeva, za jednu barem u Vranju neprirodnu koaliciju, biti teški i trnoviti, gradonačelnik Vranja oštro demantuje trenutnim odličnim stanjem između koalicionih partnera na svim nivoima.\n„Odnosi između mene i lidera naprednjaka Dragana Nikolića, proteklih godinu-dve bili su na granici incidenta. Sada, kao dugogodišnji ozbiljni političari, shodno volji i jednih i drugih birača, moramo sve to da zaboravimo i ja vam tvrdim da će tako biti do kraja mandata“, kaže Antić.\nAntić, jedan od najmlađih gradonačelnika u Srbiji, kaže i da će dugo pamtiti 2. jul ove godine, prvi radni dan na mestu gradonačelnika, kada su ga probudili informacijom da je izgorela zgrada pozorišta „Bora Stanković“ stara 120 godina.\nPosthumno promovisana knjiga Branislava Bate Miloševića\nUhapšeni zbog krađe meda i rakije\nVLADIČIN HAN - Pripadnici policije iz Vladičinog Hana, uhapsili D.D. (1973) i M.V. (1987) iz okoline ove opštine zbog sumnje da su iz jednog domaćinstva…\nAkcija dobrovoljnog davanja krvi u Domu kulture\nPROKUPLJE - Zaposleni u prokupačkom Domu kulture, njih osmoro, odazvalo se tradicionalnoj akciji dobrovolјnog davanja krvi, koju sprovodi Služba…


PREVARE U OGLAŠAVANJU BI MOGLE KOŠTATI INDUSTRIJU 16,4 MILIJARDI USD U OVOJ GODINI\nNajnovije analize ukazuju na zabrinjavajući trend porasta prevara u digitalnom oglašavanju koji, prema procenama, oglašivačima stvara gubitak od 20 odsto od ukupnog budžeta.\nOglašivači bi u 2017. godini mogli izgubiti 16.4 milijardi dolara na prevare u oglašavanju, navodi se u studiji koja predviđa dvostruko veći gubitak od onoga koji je procenjen za 2016.\nBrojke dolaze iz izveštaja koji je naručila agencija The & Partnership i njihov nezavisni kreativni ogranak m/Six. Istraživanje je sprovela firma za otkrivanje prevara Adloox, koja je otkrila da bi stvarni gubitak zbog prevara s botovima tokom protekle godine mogao iznositi čak 12,48 milijardi USD, tj. gotovo 20% od 66 milijardi USD koliko je potrošeno na digitalno oglašavanje globalno.\nPočetkom 2016. godine američko Udruženje nacionalnih oglašivača (ANA) prognoziralo je da će oglašivači izgubiti nešto više od 7 milijardi USD na prevare u oglašavanju u periodu od 12 meseci. Svetska federacija oglašivača (WFA) je u međuvremenu navela da su prevare sa oglašavanjem „odmah iza trgovine drogom“ kada su u pitanju izvori prihoda za organizovani kriminal, te su predvideli da će ovaj vid kriminala koštati brendove preko 50 milijardi dolara do 2025. godine.\nPrethodni članak UM OTKRIVA REZULTATE ISTRAZIVANJA O NAVIKAMA KORISNIKA DRUSTVENIH MEDIJA WAVE9 Sledeći članak TVORAC WORLD WIDE WEB-A O ZLOUPOTREBAMA INTERNETA


Zvaničnici oštro osuđuju poteze opozicije\nPredsednica Kosova Atifete Jahjaga i potpredsednik Vlade Kosova Branimir Stojanović oštro su osudili ponašanje opozicionih poslanika, koji su za vreme sednice bacili suzavac.\nBranimir Stojanović (Foto Kim)\n“Osuđujem neprihvatljivo ponašanje koje je dovelo do prekida sednice Skupštine Kosova treću nedelju za redom. To je ružno ponašanje opozicije i u suprotnosti sa demokratskom praksom i institucionalnim ponašanjem koje nastojimo da gradimo”, navodi se u izjavi Jahjage.\nOna je pozvala poslanike da se distanciraju od nasilja, da poštuju institucije koje su izgrađene uz mnogo muka i žrtvovanja, uključujući i njihovo lično žrtvovanje.\n"Očigledno je da se istorija ponavlja. Pre dvadeset godina Aljbin Kurti je bio sa suzavcem, danas sa suzavcem. Neki ljudi očigledno nisu navikli ni na šta drugo osim na suzavac. Ovo je, po meni, velika sramota, jedno prosipanje mržnje na sve strane, bez elementarne kulture za politički dijalog", rekao je nakon prekida zasedanja Branimir Stojanović.\nOn je dodao da su pred poslanicima važni zadaci koji zahtevaju mnogo više mira, kako bi se brojni problemi građana Kosova rešavali.\n"Legitimno je iznositi političke stavove, ali ne po cenu ugrožavanja života drugih ljudi", zaključio je Stojanović.\nPredstavnici opozicije su u pokušaju da onemoguće normalan završetak sednice Skupštine Kosova pred njen kraj u sali aktivirali suzavac od kojeg su se poslanice Fljora Brovina i Blerta Kadriu onesvestile i prebačene su u Urgentni centar Kosova.\nPoslanici Skupštine Kosova napustili su salu, nakon prihvatanja nacrta o četiri zakonska predloga, zbog toga što je u sali bačen suzavac.\nStubla: Vojska Srbije ušla na teritoriju Kosova\nMinistarka spoljnih poslova i dijaspore u vladi Kosova Meljiza Haradinaj-Stubla izjavila je da se ulazak pripadnika Vojske Srbije i Žandarmerije 7. avgusta u selo Karačevo predstavlja kao sinhronizovana patrola, ali da je reč o zajedničkoj patroli KFOR-a i Vojske Srbije, za šta prema njenom mišljenju, niko nema mandat ili ovlašćenje.\nHadžiju: PS potrebno još 9 potpisa za zahtev za obaranje vlade\nPokret Samoopredeljenje najavio je u četvrtak da počinje sa prikupljanjem potpisa za podnošenje zahteva za izglasavanje nepoverenja vladi Avdulaha Hotija. Za sada imaju 31 od 40 potrebnih potpisa poslanika, što je ujedno i broj poslanika ovog pokreta u poslaničkoj grupi.\nAvdulah Hoti: "Granice su sigurne"\nPremijer Kosova Avdulah Hoti poručio je povodom patroliranja Vojske Srbije kod Kosovske Kamenice zajedno sa Kforom da su granice Kosova sigurne i da nema mesta za paniku.\nStalni član Bečkog instituta društvenih nauka i direktor "Jurops Fjučr Pridžekt" Ivan Vejvoda ocenio je da će Evropska unija (EU) insistirati na ispunjavanju dogovora Beograda i Prištine iz aprila 2013, prenosi Beta.\nPrekinuta sednica, DSK traži izmene nacrta zakona o OVK\nU kosovskoj skupštini prekinuta je rasprava o nacrtu zakona o zaštiti vrednosti bivše Oslobodilačke vojske Kosova, kojim se "svaki javni zvaničnik i građanin Kosova obavezuje da poštuje i štiti ratne vrednosti utvrđene i štiti imidž OVK". Rasprava će biti nastavljena u četvrtak, sledeće nedelje.\nUsvojen nacrt zakona o suzbijanju pandemije koronavirusa\nPoslanici kosovske Skupštine izglasali su danas nacrt zakona o sprečavanju i suzbijanju pandemije Kovida-19.\n09.08.2020 Lepina: Obeležen praznik Svetog Pantelejmona (314)\n09.08.2020 Gračanica: Još pet osoba inficirano koronavirusom (306)\n09.08.2020 Obeležena godišnjica povratka Srba u Osojansku dolinu (282)\n09.08.2020 U srpskim sredinama 18 novoobolelih, izlečeno 33 lica (274)\n09.08.2020 Osojane: Život bez struje u ulici Tesle i Pupina (185)\nAvgust 2020 11 (99)


Integracioni fond namerno dezinformisao strance\nTanjug 17. aprila 2020. 09:51\nBEČ – Austrijski integracioni fond (OeIF), koji treba da se bavi integracijom imigranata, nepotpuno je, namerno, informisao strance o merama austrijske vlade protiv širenja virusa korona.\nDok austrijska vlada u borbi protiv pandemije insistira na sveobuhvatnoj informativnoj kampanji uz borbu protiv lažnih vesti, jedna institucija koja je finansirana od strane države, nije obavila svoj posao na taj način.\nU informativnoj kampanji OeIF za strance u Austriji, preko SMS poruka koje su upućene učesnicima kurseva integracije, oni su samo polovično informisani o razlozima zbog kojih mogu da izlaze iz kuće.\nUmesto svih razloga, OeIF, je naveo samo tri – hitnu kupovinu, odlazak kod lekara, ili zbog posla, uz dodatno napominjanje da za kršenje tih pravila preti visoka kazna, prenosi bečki dnevnik „Standard“, koji je imao uvid u poruke.\nOeIF je prećutao da građani mogu da izlaze iz svoja četiri zida na svež vazduh, da bi se prošetali, i to sami ili sa članovima domaćinstva.\nSMS ukazuje i na mogućnost pronalaženja svih informacija na 16 stranih jezika na sajtu OeIF, ali i na njemu nije bila navedena mogućnost šetnje.\nOeIF za to tvrdi da se radilo o „redakcijoj grešci“ koja je u međuvremenu ispravljena.\n„Standard“ navodi da je OeIF i u informativnom videu do skoro pogrešno informisao strance o merama vlade, navodeći da nije dozvoljeno da se više od pet osoba istovremeno nađe na javnom mestu.\nMeđutim, takvo ograničenje ne postoji, samo je propisano odstojanje od najmanje jednog metra.\nPortparolka OeIF Aleksandra Klepić rekla je „Standardu“ da je cilj bio da se imigranti spreče da izlaze u šetnju.\nOna je kazala da je na početku krize vlada navodno razloge za napuštanje doma ograničila na samo tri.\n„Posebno za Uskrs želimo da ljudi sebe i svoje porodice zaštite i ostanu kući“, kazala je Klepić. Informativna kampanja OeIF dospela je sada i do parlamenta, pošto je poslanik stranke Neos Janik Šeti uputio poslanički uput ministarki Rab zatraživši da odgovori zašto ta ustanova nepotpuno informiše.\n„Apsurdno je da vlada navodi da se bori protiv lažnih vesti, a pritom sama širi nepotpune informacije“, naglasio je on.


Kolumne: EPS prikrivao probleme\nEPS prikrivao probleme\nZadatak koji je krajem prošle godine premijer Aleksandar Vučić dao Vladi Srbije na čijem je čelu još nekoliko dana, da u 2017. godini dostigne privredni rast od četiri odsto, kao i njegove optimističke projekcije da bi rast mogao biti 3,5 odsto deluje nemoguć nakon relativno loših rezultata u prvom kvartalu ove godine.\nPrema fleš proceni Republičkog zavoda za statistiku BDP je u prvom kvartalu ove godine bio veći za svega jedan odsto u odnosu na prvi kvartal 2016. Najveći “krivac” je pad proizvodnje energije od 18,3 odsto u prvom kvartalu u odnosu na isti period prošle godine, zbog čega je cela industrijska proizvodnja porasla za svega 0,7 odsto iako su skoro sve ostale oblasti prerađivačke industrije rasle.\nAutori biltena Makroekonomske analize i trendovi ističu da je to posledica leda na Dunavu u januaru zbog kog Đerdap nije radio punim kapacitetom, zbog klizišta na polju D u ugljenokopu u Kolubari, kao i otežanog transporta uglja iz Kolubare do TENT-a zbog hladnoća. Oni ističu i da je prvi kvartal u 2016. bio najbolje tromesečje u prošloj godini što znači da je bila visoka baza za poređenje.\nStojan Stamenković, koordinator istraživačkog programa MAT-a, ističe da bi sa prosečnim rastom od 1,5 odsto u naredna tri kvartala, ukupan privredni rast u 2017. dostigao tri odsto.\n“Za sada je neizvesno kako će se završiti godina jer zavisi od poljoprivredne proizvodnje, zatim i od investicione aktivnosti. Teško je proceniti, ali sigurno rast od jedan odsto u prvom kvartalu nije razočaravajući kako su neki komentarisali”, napominje Stamenković.\nMiladin Kovačević, autor MAT-a i direktor RZS, izašao je sa podacima dobijenim iz EPS-a po kojim se već u aprilu proizvodnja normalizovala i izrazio uverenje da će do kraja godine EPS uspeti da dođe bar do stagnacije u odnosu na 2016.\nPrema rečima Milojka Arsića, profesora na Ekonomskom fakultetu u Beogradu, nakon rezultata u prvom kvartalu najbolje što se može očekivati u ovoj godini je rast od tri odsto.\n“Do pre tri, četiri meseca situacija je bila takva da je rast BDP-a mogao biti i veći od tri odsto. Posle prvog kvartala u najboljem slučaju može biti tri odsto. Glavni razlog usporavanja privrednog rasta u prvom kvartalu je pad proizvodnje električne energije i to se ne može objasniti tehničkim faktorima ili vremenskim neprilikama.\n“Dok se za probleme u poljoprivredi mogu okriviti vremenski uslovi, za proizvodnju struje ne mogu. Slične vremenske prilike imale su i Hrvatska i BiH pa su imale rast proizvodnje struje. I ne stoje objašnjenja da je pad zbog zaleđenog Dunava, jer je pad u proizvodnji započeo još u decembru pre hladnoća i to u termoenergetskom sektoru. S obzirom da se 70 odsto struje proizvodi iz uglja to je glavni uzrok pada. Prema informacijama kojima raspolažem, u EPS-u nisu na vreme obezbedili otkrivku i došli do uglja. Onda su potkopavali da bi došli do uglja pa se odronila zemlja”, objašnjava Arsić.\nOvo je uticalo na to i da stopa rasta uvoza bude veća od stope rasta izvoza u prvom kvartalu zbog čega se proširio spoljnotrgovinski deficit na preko milijardu evra. Poskupljenje nafte i povećan uvoz električne energije u prvom kvartalu su koštali dodatnih 184 miliona evra i na ove dve stavke odlazi više od polovine povećanja uvoza u prvom kvartalu.\nS druge strane, ima i dobrih vesti, pa je prerađivačka industrija rasla u prvom kvartalu zs 7,3 odsto, a još bolja vest je što je raslo više industrijskih oblasti. Najveći rast donela je železara Hestil pošto je proizvodnja osnovnih metala povećana za čak 29 odsto. Takođe značajan rast zabeležila je i proizvodnja nemetalnih minerala, odnosno cementa i kreča za 20 odsto, što uz povećanu proizvodnju metalnih konstrukcija (za čak 52 odsto) ukazuje na oporavak investicija.\n“Imamo dobar rast prerađivačke industrije i uslužnih delatnosti. Prerađivačka industrija je najtržišniji deo privrede i on radi dobro. Ono što nije dobro su problemi u proizvodnji energije koji su se skrivali, a sada se pravdaju nepogodama. Srećom imamo dobar prenosni sistem i dobre veze sa okruženjem pa smo imali struje i manja proizvodnja se nije odrazila na privredu i građane. Međutim odrazila se na bilanse EPS-a i države kroz povećanje deficita tekućeg računa”, ističe Arsić.\nBez rasta od pet odsto i dalje ćemo da zaostajemo\nDejan Erić, profesor na Beogradskoj bankarskoj akademiji, ističe da rast od jedan odsto u prvom kvratalu ne mora da znači ništa.\n“To je kao prva četvrtina košarkaške utakmice. Možete voditi ili gubiti sa 10 razlike, ali to ne znači da ćete dobiti ili izgubiti utakmicu. Bez obzira da li će biti jedan, dva ili tri odsto to su još uvek vrlo skromne, da ne kažem mizerne stope privrednog rasta koje čine da privreda Srbije ostane u najnižoj evropskoj ligi biznisa. Ukoliko želimo da smanjimo iole zaostatak za zemljama Centralne Evrope ili EU moramo imati minimalan rast od pet i više procenata. Imajući u vidu privrednu strukturu i aktuelna dešavanja proći će još neko vreme do takvih stopa rasta”, zaključuje Erić.


Vlada Republike Srbije odobrila na sednici u četvrtak Nacrt zakona o rodnoj ravnopravnosti, koji poboljšava institucionalni okvir i stvara uslove za sprovođenje politike jednakih mogućnosti za žene i muškarce.\nNovo zakonsko rešenje predviđa obaveze državnih organa, poslodavaca i drugih fizičkih i pravnih lica u vezi sa rodnom ravnopravnošću. Takođe su predviđene mere za suzbijanje rodne diskriminacije i postizanje i promovisanje rodne ravnopravnosti, predstavljajući jedan od ključnih međunarodnih standarda za obezbeđivanje ljudskih prava, saopštila je Vlada Srbije.\nBudući zakon regulisaće rodnu ravnopravnost u oblastima rada, zapošljavanja i samozapošljavanja, socijalne sigurnosti i zdravstvene zaštite, obrazovanja, sporta, političkih aktivnosti i javnih poslova, rađanja i seksualnih prava, pristupa robama i uslugama, kao i mere za borbu protiv i sprečavanje svih oblika rodno zasnovanog nasilja, nasilja nad ženama i nasilja u porodici.\nNa sednici je takođe odobren Predlog zakona o izmenama zakona protiv diskriminacije, koji pomaže u sprečavanju diskriminacije na osnovu ličnih osobina.\nDiskriminacija na radu biće strože kažnjena, što će poslodavce naterati da više pažnje posvete postupanju sa svojim zaposlenima, kao i poštovanju pravila protiv diskriminacije predviđenih zakonima u oblasti rada i zapošljavanja, nastavlja se u saopštenju.\nSprovođenje zakona zasnivaće se na ravnopravnoj integraciji žena, osoba sa invaliditetom, pripadnika manjina, starih i drugih osetljivih populacija u savremene društvene tokove, pri čemu se očekuje da će gore navedeno imati pozitivan uticaj na ekonomski sistem i politiku državnog stanovništva.\nČlanovi Vlade usvojili su strategiju za sprečavanje i borbu protiv rodno zasnovanog nasilja nad ženama i nasilja u porodici 2021-2025 kao jedan od prioriteta u radu Vlade Srbije.\nOsnovni cilj strategije je pružanje efikasne prevencije i zaštite od svih oblika nasilja nad ženama i devojkama i od nasilja u porodici, kao i razvoj sistema usluga podrške žrtvama nasilja.\nTakođe su predviđeni načini za postizanje ovih ciljeva: razvoj programa prevencije u svim sistemima (obrazovanje, zdravstvo, socijalna zaštita itd.); usvajanje standarda za način postupanja sa počiniocima nasilja nad ženama i nasilja u porodici; uvođenje i unapređenje opštih i specijalizovanih usluga podrške (SOS linije za pomoć, skloništa, besplatna pravna pomoć itd.) za žene žrtve nasilja širom Srbije. / ibna\nBugarska: GERB vratio mandat za formiranje Vlade\nEU ponovo upozorila BiH da prekine preferencijalni tretman domaćih ponuđača i obnovi usklađenost sa SSP-om\nCrnoj Gori preti “Šri Lanka scenario”\nHrvatska: BDP u prvoj polovini 2020. manji za 7,8%


Nova hitna sednica SB UN-a o Severnoj Koreji | TRT Srpski\nNova hitna sednica S...\nNova hitna sednica SB UN-a o Severnoj Koreji\nOvo je druga sednica SB UN-a o Severnoj Koreji u manje od sedam dana. Savet se sastao pre pet dana kako bi osudio lansiranje projektila iznad teritorije Japana i ponovio zahteve Severnoj Koreji da obustavi svoj nuklearni program.\n04.09.2017 ~ 27.11.2020\nSavet bezbednosti Ujedinjenih nacija (SB UN) zakazao je za danas hitnu sednicu o Sjvernoj Koreji nakon što je ta zemlja u nedelju izvela novo nuklearno testiranje koje je oštro osudila međunarodna zajednica.\nSB UN-a je prošlog meseca Severnoj Koreji uveo dosad najstrožije sankcije, zabranivši izvoz proizvoda uglja, gvožđa, olova i morskih plodova.\nNa današnjem sastanku biće razmatrani dalji koraci.\nZvanični Pyongyang saopštio je u nedelju da je izveo šestu nuklearnu probu uspešnim testiranjem hidrogenske bombe koja bi mogla da bude bojeva glava za interkontinentalni balistički projektil.\nSevernokorejski potez oštro su osudile brojne zemlje i međunarodne organizacije, uključujući Veliku Britaniju, Tursku, Francusku, Kinu, Evropsku uniju i NATO.\nTagovi: #Savet bezbednosti Ujedinjenih nacija , #UN , #Severna Koreja , #sastanak , #sednica , #reakcije , #sankcije , #osuda , #hitna sednica


Vujadinović: Srbija će nastaviti pomagati Srbe u Mostaru | Trebinje Danas\nVujadinović: Srbija će nastaviti pomagati Srbe u Mostaru\n20.05.2021. u 17:43\nPredsjednik Odbora za dijasporu i Srbe u regionu Narodne skupštine Republike Srbije Milimir Vujadinović sastao se danas sa predstavnicima Srba u Mostaru sa kojima je razgovarao o položaju srpskog naroda, te očuvanju srpske kulture, jezika i identiteta u ovom gradu i poručio da će Srbija, kao i do sada, nastaviti pomagati srpsku zajednicu u dolini Neretve.\nVujadinović je rekao da je današnja posjeta Mostaru istorijski trenutak jer se konačno, poslije teških dešavanja iz devedesetih godina dočekalo i to da se državni organi Srbije sastanu sa legitimno izabranim političkim predstavnicima Srba u Mostaru.\nVujadinović naglašava da Srbija sada pokušava prenijeti sve benefite kada je u pitanju privredni i ekonomski napredak koji je vidan pod političkom palicom predsjednika Srbije Aleksandra Vučića na srpski narod gdje god on živio u okruženju.\n„Srbi su vjerovatno jedan od naroda koji je policentričan kao nijedan drugi na Balkanu i koji živi u mnogo zemalja, ali mi želimo da ono što je napredak Srbije osjete naši ljudi gdje god oni da žive“, poručio je Vujadinović.\nPodsjeća da Srbija u Mostaru finansira veliki broj udruženja, ali i Sabornu crkvu koja je, kako kaže, simbol Mostara onakav kakav treba biti.\n„Napredak srpskog naroda sa sobom vuče i napredak onih koji žive sa njim. Nije cilj napraviti segregaciju Srba u bilo kom dijelu. Cilj je napretkom srpskog naroda pomoći napredak svih drugih i jedino to je budućnost“, zaključio je Vujadinović.\nZamjenik predsjednika Gradskog vijeća Mostara Velibor Milivojević rekao je da ovo nije posjeta gostiju nego braće iz Srbije jer je današnji dolazak kontinuitet i način na koji Srbi iz Srbije podržavaju Srbe svuda u regionu.\n”Siguran sam da će i podrška Srbije biti nastavljena i da će u narednom periodu Mostar i više biti u fokusu Srbije”, rekao je Milivojević.\nPredsjednik ”Prosvjete” Sanja Bjelica Šagovnović zahvalila se Vujadinoviću i Vujoviću na posjeti i interesu za Mostar.\nOna je navela da ”Prosvjeta” i ”Gusle” zajedno sa Srpskom pravoslavnom crkvom organizuju brojne kulturne i obrazovne sadržaje i na taj način rade na očuvanju srpskog identiteta u Mostaru.\n”Do sada smo uvijek imali podršku Republike Srbije u svemu što radimo, a nadamo se da će tako biti i ubuduće. Trudimo se da Srbi u Mostaru imaju mjesto koje zaslužuju i da ćemo ubrzo imati pomake na svakom polju. Želimo da stavimo fokus na srpsku zajednicu u Mostaru i da uz pomoć Republike Srbije stvaramo bolje uslove i ambijent za život, ne samo srpske zajednice, već svih građana Mostara”, kazala je Bjelica Šagovnović.\nU delegaciji Srbije osim Vujadinovića bio je i rukovodilac sektora za zakonodavstvo u Skupštini Republike Srbije Radoslav Vujović, a današnjem sastanku su prisustvovali konzul Srbije u Mostaru Marija Bakoč, mostarski paroh Radivoje Krulj, zamjenik predsjednika Gradskog vijeća Mostara Velibor Milivojević, predsjednik SPKD ”Prosvjeta” Gradski odbor Mostar Sanja Bjelica Šagovnović, predsjednik SPKUD ”Gusle” Radislav Tubić, predsjednik Koordinacije Srba Mostar Dušan Golo i sekretar Koordinacije Oleg Belović.


NACRT ZAKONA O IZMENAMA I DOPUNAMA ZAKONA O JAVNIM AGENCIJAMA - Tekst propisa\nU Zakonu o javnim agencijama ("Službeni glasnik RS", broj 18/05, 81/05 – ispravka) u članu 7. stav 2. reč "zarade", zamenjuje se rečju "plate".\nU članu 33. stav 1. posle reči "imenovan" i interpunkcijskog znaka zapeta, dodaju se reči: "odnosno ako direktor nije imenovan na javnom konkursu" i zapeta.\nPosle člana 34. dodaju se novi naziv i član 34A koji glasi:\nRadni odnos u javnoj agenciji zasniva se nakon sprovedenog javnog konkursa koji sprovodi konkursna komisija shodnom primenom odredbi ovog zakona koje se odnose na javni konkurs direktora.\nSa izabranim kandidatom na konkursu se u roku od 15 dana od dana donošenja odluke o izboru zasniva radni odos zaključenjem ugovora o radu.\nAko sud poništi odluku o izboru kandidata zaposlenom koji je izabran na konkursu prestaje radni odnos najkasnije u roku od 30 dana od dana dostavljanja pravnosnažne sudske odluke."\nU članu 52. stav 1. reč "nagrađivanje" zamenjuje se rečima: "uvećanje plate".\nStav 3. menja se i glasi: "Zaposlenima se uvećava plata prema merilima određenim u skladu sa zakonom kojim se uređuju plate zaposlenima u javnim agencijama".\nRazlozi za izmene i dopune Zakona o javnim agencijama uslovljeno je članom 39. stav 3. Zakona o sistemu plata zaposlenih u javnom sektoru ("Službeni glasnik RS", br. 18/16 i 108/16), kojim se propisuje obaveza da se do 1. januara 2018. godine donese, u skladu sa odredbama ovog zakona, zakon kojim se uređuje radnopravni status, plate i druga primanja zaposlenih u javnim agencijama.\nReforma radnih odnosa i plata u javnim agencijama deo je reformskog procesa javnog sektora koji se pokazao kao nužan i neophodan prvenstveno zbog potrebe uređenja sistema u oblastima koje su od velikog značaja za svako društvo, a kojim se odražava i nivo uređenja i efikasnosti države\nZakonom o javnim agencijama propisano je da se na prava, obaveze, odgovornosti i zarade direktora i zaposlenih u javnoj agenciji primenjuju opšti propisi o radu, ako ovim ili posebnim zakonom nije nešto drugo određeno. Primena Zakona o radu na zaposlene u javnim agencijama pokazala je da postoji potreba da se pojedini radno pravni instituti urede na drugačiji način, prvenstveno imajući u vidu da je osnivač javnih agencija Republika Srbija. S tim u vezi ono što je od ključnog značaja za rad javnih agencija, jeste uspostavljanje transparentnog i na kvalitetu zasnovanog prijema u radni odnos, odnosno potreba da se u javnim agencijama kroz javni konkurs od samog početka vrši selekcija između najboljih kandidata koji se opredele za rad u javnom sektoru. Međutim, Zakon o radu ne obavezuje na sprovođenje konkursnog postupka i time ne rešava problem transparentnosti prilikom prijema u radni odnos u ovom delu javnog sektora, odnosno inicijalne kvalitativne selekcije kandidata. Druga značajna uloga ovog zakona ogleda se u omogućavanju uspostavljanju sistema merenja i vrednovanja rezultata rada pojedinca, a prema odredbama zakona kojim se uređuju plate zaposlenih u javnim agencijama. Uspostavljanje merit sistema u ovom delu javnog sektora omogućava unapređenje rada javnih agencija, a time i podizanje kvaliteta pruženih usluga građanima. Imajući u vidu ciljeve donošenja ovog zakona, kao i probleme koji se njime rešavaju, odnosno neujednačenost u pravima, problem upravljivosti i odsustvo transparentnosti., odabrana je mogućnost za rešavanje navedenih problema putem izmena i dopuna Zakona.\nUz navedeno, u pojedinim odredbama je potrebno izvršiti terminološko usklađivanje sa Zakonom o sistemu plata zaposlenih u javnom sektoru.\nČlanom 1. Nacrta zakona, menja se u članu 7. stav 2. Zakona u smislu da se vrši terminološko usklađivanje u pogledu primanja direktora i zaposlenih u javnim agencijama.\nČlanom 2. Nacrta zakona menja se član 33. stav 1. Zakona koji se odnosi na imenovanje vršioca dužnosti direktora u smislu da osnivač bez javnog konkursa imenuje vršioca dužnosti direktora na predlog Upravnog odbora, samo u slučaju kada direktoru prestaje dužnost pre vremena na koji je imenovan, odnosno ako direktor nije imenovan na javnom konkursu.\nČlanom 3. Nacrta zakona, u okviru Odeljka 3. Zakona, koji propisuje odredbe koje se odnose na direktora, uvodi se novi pododeljak koji govori o zasnivanju radnog odnosa sa zaposlenima u javnoj agenciji i propisuje se novi član 34a. kojim se definišu odredbe u vezi sprovođenja postupka javnog konkursa kao načina zasnivanja radnog odnosa sa zaposlenima u javnoj agenciji.\nNaime, stavom 1. ovog člana propisuje se da se radni odnos u javnoj agenciji zasniva javnim konkursom koji sprovodi konkursna komisija shodnom primenom odredbi ovog zakona koje se odnose na javni konkurs direktora. Stavom 2. propisano je da se sa kandidatom koji je izabran na konkursu radni odnos zasniva zaključenjem ugovora o radu i to u roku od 15 dana od dana donošenja odluke o izboru. Stavom 3. i 4. ovog člana propisano je pravo na zaštitu kandidata u javnom konkursu pred sudom opšte nadležnosti kao i posledice poništaja odluke o izboru kandidata koje se ogledaju u tome da zaposlenom koji je izabran na konkursu prestaje radni odnos najkasnije u roku od 30 dana od dana dostavljanja pravnosnažne sudske odluke kojom je poništena odluka o izboru kandidata.\nČlanom 4. Nacrta zakona, vrše se izmene člana 52. tako da se u stavu 1. ovog člana vrši konkretizacija načina korišćenja viška prihoda nad rashodima javne agencija, u smislu da se isti koristi konkretno za uvećanje plate zaposlenih, a u stavu 2. se menja na način da je istim određeno da se plata zaposlenih uvećava prema merilima određenim u skladu sa zakonom kojim se uređuju plate zaposlenima u javnim agencijama, a ne kao što je bilo do sada prema merilima određenim opštim aktom javne agencije.\nČlanom 5. Nacrta zakona, utvrđeno je da ovaj zakon stupa na snagu osmog dana od dana objavljivanja ovog zakona u "Službenom glasniku Republike Srbije".\nIzvor: Vebsajt Ministarstva državne uprave, 12.10.2017.


Beogradski univerzitet prvi u Srbiji a deseti u regionu! - Magazin Student\nBeogradski univerzitet prvi u Srbiji a deseti u regionu!\n3 фебруара, 20218 марта, 2021\nUniverzitet u Beogradu zauzeo je 401. mesto na najnovijoj Vebometriksovoj (Webometrics Ranking of World Universities) listi najboljih svetskih univerziteta na internet prostoru. Rangirano je skoro 12 000 univerziteta sa 5 kontinenata.\nBeogradski univerzitet dobro je pozicioniran i na Vebometriksovoj listi samo evropskih univerziteta i zauzima 176. poziciju od skoro 5 000 univerziteta.\nNa rang listi za Centralno Istočnu Evropu naš univerzitet zauzima visoko 10. mesto. U konkurenciji univerziteta u regionu, ispred UB rangiran je samo Univerzitet u Lljubljani.\nNa Vebometriksovoj rang listi za Srbiju UB zauzima prvo mesto, posle Beogradskog univerziteta, drugo, treće i četvrto mesto zauzimaju Univerzitet u Novom Sadu (918. mesto), Univerzitet u Nišu (1462. mesto) i Univerzitet u Kragujevcu (1802. mesto).\nNa rang listi našli su se i privatni univerziteti u Srbiji. Među visoko rangiranim su Singidunum (3160. mesto) i Megatrend (5230. mesto). Naime, procenjeno je da Singidunum zauzima šestu dok Megatrend zauzima osmu poziciju na rang listi za našu državu.\nPrema najnovijoj ediciji Vebometriksove svetske rang liste, prva četiri mesta zauzimaju univerziteti iz Sjedinjenih Američkih Država. Univerzitet u Vašingtonu, Kornel, Džon Hopkins i Jejl. Dok su ranije visoko rangirani Harvard i MIT na 13. i 34. mestu.\nVebometriksova rang lista je sistem rangiranja prema količini veb-publikacija koje neka akademska ustanova proizvede kao i njihovog uticaja tj. citiranosti koje ostvaruju. Cilj ovog istraživanja, sprovedenog od strane španskog istraživačkog tela – Sajbermetriks lab, jeste povećanje prisustva akademskih i istraživačkih radova na internetu. Kao i promovisanje slobodnog pristupa rezultatima naučnih istraživanja.\nOcene univerziteta se formiraju na osnovu tri indikatora: uticaj, otvorenost/transparentnost i izuzetnost. Uticaj čini 50% ocene, otvorenost 10% i izuzetnost 40%.\nImajući u vidu ova tri indikatora, Beogradski univerzitet najbolje je prošao prilikom procene uticaja koji ostvaruje, a najniže ocenjena stavka je izuzetnost.\nTags:Beogradski univerzitetBeogradski univerzitetestudentistudijestudiranjeuniverzitetuniverzitet u beogradu


Štrajkuju pogrebnici u Rimu: Na grobljima nema mesta, sahrane kasne - Telegraf.rs\n16/04/21 | 19:15\n- Svakih nekoliko dana poručuju nam da su groblja blokirana i da nemaju više prostora za prihvatanje mrtvih - rekao je Ðovani Kaćoli\nPogrebnici u Rimu su danas protestovali zbog velikog kašnjenja sahrana na gradskim grobljima i poručili da vlasti nisu sposobne da se izbore sa velikim brojem smrtnih slučajeva koji su posledica korona virusa.\nNovinska agencija "Reuters" prenosi da su direktori gradskih grobalja saopštili da se više od 2.000 tela čuva u jedinom rimskom krematorijumu, neka i od početka godine, a koji, inače, može da obavi oko 50 kremacija dnevno, dok su zbog velikog broja sahrana mrtvačnice na drugim grobljima prepune.\n- Svakih nekoliko dana poručuju nam da su groblja blokirana i da nemaju više prostora za prihvatanje mrtvih - rekao je Ðovani Kaćoli, šef italijanske federacije pogrebnih radnika.\nRečeno je da je grad zabeležio 4.763 umrlih više između oktobra 2020. i marta 2021. nego u istim mesecima 2019/2020, sa trendom porasta koji se nastavlja i u aprilu, prenosi Tanjug.\nVideo: Izgubili su bitku od nevidljivog protivnika, a porodicama nije dozvoljeno da se oprosti od njih


istaknuto Arhive - Stranica 277 od 477 - Admiral Bet SPORT\nZvezdu jedan put vodi do proleća u Evropi, tu je i najluđi scenario ikada kao dokaz koliko je jaka grupa!\nAuthor Milovan LonginovPosted on 29. novembra 2018. 09:30 29. novembra 2018. 09:38\nCrvena zvezda nije uspela da izvuče pozitivan rezultat u Napulju, ali se nije obrukala kao na prethodna dva gostovanja. Napoli je slavio rezultatom 3:1, u drugom meču ove grupe,...\n"Dabl-dabl" Bobinator čuva Kliperse na vrhu, nastavlja se agonija Kokoškova!\nAuthor Milovan LonginovPosted on 29. novembra 2018. 08:50\nKošarkaši Los Anđeles Klipersa pobedili su Finiks Sansa rezultatom 115:99, a sjajnu partiju pružio je Boban Marjanović. Centar Klipersa na terenu je proveo 19 minuta i za taj period...\n"Ludnica" u Birmingemu – 10 golova, 6 u prvom poluvremenu, "poker" Abrahama i podela bodova\nAuthor Marko ĐinđićPosted on 29. novembra 2018. 00:00 29. novembra 2018. 02:10\nFudbaleri Aston Vile svojom utakmicom zasenili su čak i večerašnji program u Ligi šampiona. U Birmingemu je odigran fenomenalan meč, koji je završen nerešenim rezultatom – 5:5 (3:3)! Vila...\nMillenniumSport ocenjuje: Marin je veliki majstor fudbala! Pozadi mora čvršće i agresivnije\nAuthor Marko ĐinđićPosted on 28. novembra 2018. 23:20 28. novembra 2018. 23:06\nFudbaleri Crvene zvezde poraženi su u petom kolu grupne faze Lige šampiona. Napoli je bio bolji i slavio rezultatom 3:1 (2:0) i tako je Zvezda izgubila sve šanse da...\nZvezda pokazala "zube", ali Napoli ipak prejak na "San Paolu"\nAuthor Nemanja ĐorđevićPosted on 28. novembra 2018. 22:52 28. novembra 2018. 23:30\nEkipa Crvene zvezde poražena je na gostovanju Napoliju u petom kolu Lige šampiona – 3:1 (2:0). Šampion Srbije veoma oslabljen otišao je na gostovanje na "San Paolo", bez dvojice ključnih...\nKakva majstorija Marka Marina! Ben smanjio prednost Napolija\nAuthor Marko ĐinđićPosted on 28. novembra 2018. 22:18 28. novembra 2018. 22:22\nFudbaleri Crvene zvezde smanjili su rezultat u Napulju. Nakon dodavanja Nenada Krstičića do Marka Marina, nemački internacionalac napravio je pravi šou pred kaznenim prostorom Napolitanaca! Predriblao je dva, tri...\n"Delije" okupirale centar Napulja!\nAuthor Marko ĐinđićPosted on 28. novembra 2018. 17:35 28. novembra 2018. 17:25\nNavijači Crvene zvezde počeli su da pristižu u Napulj i atmosfera na jugu Italije je odlična – prava sportska. Crveno-beli igraju večeras protiv Napolija u petom kolu grupne faze Lige...\nAktuelno Engleska Fudbal istaknuto Međunarodni fudbal Ostalo Reprezentacije\nVeliki Robi Kin saopštio da je kraj!\nAuthor Nemanja ĐorđevićPosted on 28. novembra 2018. 17:20 28. novembra 2018. 17:28\nLegendarni reprezentativac Republike Irske i rekorder po broju nastupa u nacionalnom timu, Robi Kin saopštio je da je završio igračku karijeru. Tridesetosmogodišnji napadač odlučio je da stavi tačku na...\nAktuelno Crvena zvezda Domaći fudbal Fudbal istaknuto Italija Liga šampiona Međunarodni fudbal\n"Stella Rossa di Belgrado" i "tifosi Serbi" tema dana u Italiji\nAuthor Srđan OrsićPosted on 28. novembra 2018. 12:00 28. novembra 2018. 12:04\nStupce italijanskih medija ispunjava danas ime našeg šampiona, na stranicama posvećenim sportu, ali i onima drugim. Strella Rossa i njeni tifozi tema su dana u Napulju, a mediji javljaju...\n1 … 276 277 278 … 477


Baka TikTok influenserka\nIgra, pleše, peva u sevdahu, prati trendove, i što se kaže "voli sve što vole mladi". Kada pogledate nalog baka Ljubice na ovoj mreži, stičete utisak da se radi o osobi vedrog duha, koja je svojim snimcima uspela da privuče pažnju i mlađih korisnika ove mreže.\nKoliko je dobro savladala Tik Tok, najbolje govore snimci sa filterima i kolaži saradnje sa drugim TikTokerima.\nZa baka Ljubicu, sve je idealno da se napravi snimak, bilo da se radi o porodičnoj proslavi, odlasku na pijacu, vožnja kolima ili jednostavno, ležanje u krevetu. Da je mlad duh u njenim venama jako prisutan najbolje govore snimci nastali sa Tik Tokerima mlađim i po par decenijama od nje, a gde nimalo ne zaostaje u trendovima.\nBilo da se radi o plesnim izazovima ili o snimcima nastalim u provodu, baka Ljubica se trudi da maksimalno iznese snimak svojom koreografijom, ali stiće se utisak da najviše voli da se snima u krevetu pred spavanje.\nSudeći po njenom osmehu koji ima tokom snimanja skoro pa svakog snimka, baka Ljubica uživa u kreiranju sadržaja za Tik Tok, te je savršeni primer ono "nije bitno koliko si mlad, već koliko mlad se osećaš".


Rusija je osudila odluku SAD-a da pošalje dodatne trupe u Evropu kako bi podržao saveznike u NATO-u usljed kontinuiranog straha od ruske invazije na Ukrajinu.\nMoskva je rekla da je to "destruktivan" korak koji će pojačati napetost i suziti prostor za pronalazak političkog rješenja.\nPentagon je rekao da će 2.000 američkih vojnika biti poslano iz Sjeverne Karoline u Poljsku i Njemačku, a dodatnih 1.000, koji su već u Njemačkoj, ići će u Rumunjsku.\nRusija ima oko 100.000 vojnika u blizini Ukrajine. Moskva poriče planiranje invazije na zapadnog susjeda.\nNapetosti Kijeva i Moskve dolaze osam godina nakon što je Rusija anektirala ukrajinski poluotok Krim i podržala krvavu pobunu u istočnoj regiji Donbas.\nMoskva optužuje ukrajinsku vladu da nije provela sporazum iz Minska - međunarodni sporazum za obnovu mira na istoku zemlje, gdje pobunjenici, koje podržava Rusija, kontroliraju dijelove teritorija. Najmanje 14.000 ljudi je tu ubijeno od 2014. godine.\nOdgovarajući na odluku američkog predsjednika Joea Bidena da ove sedmice rasporedi dodatne trupe u Evropu, zamjenik ruskog ministra vanjskih poslova Aleksandar Gruško je ocijenio da je to "destruktivan" i "neopravdan" korak.\nGruško je 2. februara rekao da bi to "oduševilo" ukrajinske vlasti, koje će "nekažnjeno" nastaviti sabotirati sporazum iz Minska.\nPentagon je ranije rekao da se američke trupe koje su raspoređene neće boriti u Ukrajini, ali će osigurati odbranu Washingtonovih saveznika.\nAmerička vojska je prošle sedmice stavila oko 8.500 vojnika unutar SAD-a u pripravnost kako bi bili spremni za raspoređivanje u Evropu, uglavnom kako bi popunili redove NATO snaga za brzo reagiranje ako ih Alijansa pozove na dužnost.\n"Važno je da pošaljemo snažan signal gospodinu Putinu i, iskreno, svijetu da je NATO važan Sjedinjenim Državama i našim saveznicima", rekao je glasnogovornik Pentagona John Kirby 2. februara.\nMeđutim, na pitanje o navodnim planovima invazije Vladimira Putina, Kirby je rekao: "Još uvijek ne vjerujemo da je donio odluku o daljnjoj invaziji Ukrajine".\nTakođer je rekao da je prijedlog SAD-a koji je "procurio u evropske novinske kuće" originalan. BBC prenosi da je glasnogovornik Pentagona vjerovatno mislio na priču u španjolskim novinama El País o američkoj ponudi pregovora s Rusijom o smanjenju nuklearnog oružja i mjerama za izgradnju povjerenja u zamjenu za smanjenje napetosti oko Ukrajine.


SNS: Male šanse da rezolucija prođe\nIzvor: RTS, 30.Jul.2010, 17:03\nRezolucija Srbije o Kosovu i Metohiji predata UN, bez prethodne konsultacije sa EU i velikim silama, "ima male ili gotove nikakve šanse" da dobije većinu u Generalnoj skupštini, izjavio zamenik predsednika SNS-a Aleksandar Vučić.\nZamenik predsednika Srpske napredne stranke Aleksandar Vučić izjavio je da rezolucija >> Pročitaj celu vest na sajtu RTS << Srbije o Kosovu i Metohiji predata Ujedinjenim nacijama "ima male ili gotove nikakve šanse" da dobije većinu u Generalnoj skupštini UN, jer se srpske vlasti nisu o njoj konsultovale sa predstavnicima zemalja EU i drugih velikih sila.\n"Ne razumemo zašto se vlast u Srbiji nije konsultovala sa predstavnicima zemalja iz EU i drugih velikih sila, pošto nam je rečeno da će doći do tih konsultacija i do davanja predloga rezolucije koja bi bila prihvatljiva za većinu zemalja u svetu, a ne pravljenja rezolucije koja ima male ili gotove nikakve šanse da dobije većinu u Generalnoj skupštini UN", rekao je Vučić na konferenciji za novinare.\nVučić smatra da je trebalo da se napravi "neka vrsta saglasja kako bi se napravio rezultat" u UN i da se pokuša dobiti podrška 27 zemalja EU "pa makar imali u tom našem predlogu mnogo manje od onoga što bi bio interes Srbije ili što bismo mi voleli da vidimo".\nRezolucijom Srbije o Kosovu se neće ostvariti najbolji rezultat u UN, a "kako ćemo da ga ostvarimo ako svih 27 zemalja EU bude bilo protiv Srbije ili bude bilo za neku novu rezoluciju EU", zapitao je Vučić.\nVučić je rekao da SNS jeste glasala za Rezoluciju Narodne skuspštine o Kosovu i Metohiji i da su to učinili zato što je "oko Kosova najgore deliti se" i objasnio da je "tada obećano da će obaviti konsultacije sa partnerima iz EU i mnogim drugim zemljama i da će se sa tako usaglašenim aktom ići pred UN".\nAleksandar Vučić je rekao da je smisao bio da se dobije većina u UN i da nije u pitanju EU ni dodvoravanje njoj, već Srbija i njena budućnost.\n"Iz teške ekonomske krize Srbija ne može da izađe bez većih investicija iz različitih zemalja i sa zapada i sa istoka, a "na ovaj način neće biti u Srbiji više nijedna investicija", rekao je Vučić.\n"Srbija polako, ali sigurno tone u sunovrat iz dana u dan", rekao je Vučić i dodao da su zbog toga Srbiji potrebne promene, hrabri ljudi, ali ne oni koji misle da su jedini mogući da budu na vlasti.\nOdgovarajući na pitanja novinara, Vučić je rekao da je ministar spoljnih poslova Vuk Jeremić pre dva dana pozvao predsednika SNS Tomislava Nikolića i da mu je lider naprednjaka tada saopštio da nije ničiji kurir da učestvuje u nošenju pisama koje nije pisao.\nVučić je dodao da je Nikolić uvek spreman da razgovara sa predstavnicima drugih zemalja i učini sve što je u njegovoj moći da očuva suverenitet zemlje.\nSNS je poručio i da osuđuje napad na novinara Teofila Pančića i da očekuje da nadležni državni organi obave svoj posao i privedu pravdi one koji su taj napad izvršili, rekao je Vučić.\nTadić: Evropski partneri podržali ton rezolucije\nIzvor: Radio Televizija Vojvodine, 30.Jul.2010\nTARA -..Predsednik Srbije Boris Tadić izjavio je danas da je rezolucija o Kosovu koju je zvanični Beograd predložio Generalnoj skupštini UN konstruktivan dokument, koji je u skladu sa interesima EU, što je potvrdila i Evropska komisija...Tadić je novinarima na Tari rekao da se Srbija, prilikom...


Dinar je danas dostigao rekordno viosku vrednost u ovoj godini u odnosu na evro i zvanični srednji kurs iznosi 118,0128 dinara za jedan evro, objavila je Narodna banka Srbije (NBS).\nEvro u padu, nova rekordna vrednost za dinar\nDinar je danas dostigao rekordno viosku vrednost u ovoj godini u odnosu na evro i zvanični srednji kurs iznosi 118,0868 dinara za jedan evro, objavila je Narodna banka Srbije (NBS).\nDinar ruši novi rekord\nZvanični srednji kurs dinara iznosi 118,2362 dinara za evro, što je neznatna promena u odnosu na juče i nova rekordna vrednost srpske valute prema moneti evrozone u ovoj godini.\nDinar u ponedeljak na novom maksimumu\nZvanični srednji kurs dinara iznosi 118,2562 dinara za evro, što je neznatna promena u odnosu na danas i nova rekordna vrednost srpske valute prema moneti evrozone u ovoj godini.\nZvanični srednji kurs dinara će u ponedeljak, 19. februara, iznositi 118,2562 dinara za evro, što je neznatna promena u odnosu na danas i nova rekordna vrednost srpske valute prema moneti evrozone...\nDinar je ojačao prema evru za 0,1 odsto u odnosu na petak i zvanični srednji kurs iznosi 118,5791 dinar za evro, objavila je Narodna banka Srbije.\nDinar će u ponedeljak, 12. februara, ojačati prema evru za 0,1 odsto u odnosu na petak i zvanični srednji kurs će iznositi 118,5791 dinar za evro, objavila je Narodna banka Srbije.\nDinar zadržao vrednost


Američki senatori zapretili Turskoj prekidom članstva u NATO-u - 08.10.2019, Sputnik Srbija\nAmerički senatori zapretili Turskoj prekidom članstva u NATO-u\nUticajni senator-republikanac Lindsi Grejam izrazio je spremnost da podnese dvopartijski zakonski projekat o sankcijama protiv Turske i obustavi njeno učešće u... 08.10.2019, Sputnik Srbija\n07:37 08.10.2019 (Osveženo: 08:07 08.10.2019)\nUticajni senator-republikanac Lindsi Grejam izrazio je spremnost da podnese dvopartijski zakonski projekat o sankcijama protiv Turske i obustavi njeno učešće u NATO-u u slučaju vojne intervencije u Sirije.\n„Razgovarao sam sa senatorom Krisom van Holenom o situaciji u Siriji. Podnećemo dvopartijski zakonski projekat o sankcijama protiv Turske ako uđe u Siriju. Pozivamo i da se obustavi njeno učešće u NATO-u u slučaju napada na kurdske snage, koje su pomagale SAD u uništenju kalifata DAEŠ“, napisao je Grem na Tviteru.\nRanije je predsednik Turske Redžep Tajip Erdogan izjavio da bi turska operacija na severu Sirije, istočno od Eufrata, mola da krene uskoro. On je dodao da je njen cilj čišćenje pogranične sirijske teritorije sa Turskom od snaga samoodbrane sirijskih Kurda, formiranje zone bezbednosti i raspoređivanje sirijskih izbeglica koje se nalaze u Turskoj.\nTurska avijacija je sinoć izvela napad na bazu kurdskih Sirijskih demokratskih snaga u sirijskoj provinciji Hasaka.


HomeRegionMandić proglasio pobedu na izborima u Nikšiću: Milo poražen posle 20 godina\n15/03/2021Redakcija BALKAN TVRegion, Vesti0\nNIKŠIĆ – Jedan od lidera Demokratskog fronta Andrija Mandić proglasio je pobedu koalicije „Za budućnost Nikšića” na lokalnim izborima i poručio da je Milo Đukanović posle 20 godina poražen.\nOn je na konferenciji za novinare, održanoj u sedištu koalicije „Za budućnost Nikšića”, koja je inače okupljena oko DF, rekao da mogu da sa koalicionim partnerima na državnom nivou – trećeplasiranom listom premijera Zdravka Krivokapića i predsednika Skupštine Igora Bečića formiraju lokalnu vlast u Nikšiću.\nKako je rekao, nosilac liste Za budućnost Nikšića Marko Kovačević biće predsednik opštine Nikšić.\n„Ovo je velika pobeda koja nadrasta sva očekivanja koju je imao DPS i ljudi iz organizovanog kriminala. Jer su verovali da će pobediti. Valjda su se stekli uslovi da naš mladi Marko bude gradonačelnik. I pored činjenice da su svi bili protiv nas, evo prilike da svaki građanin vidi koliko smo jaki”, rekao je Mandić, prenosi Tanjug.\nMandić je građane zamolio da se raziđu i nastave slavlje u svojim kućama.\nNosilac liste koalicije „Za budućnost Nikšića” Marko Kovačević izjavio je da je današnja pobeda samo mali deo borbe koja se vodi protiv DPS-a 30 godina.\n„Čast mi je što sam bio na čelu ove koalicije i ja se ovih ljudi nikad neću odreći. Koalicija Za budućnost Nikšića i njeni konstituenti su jezgro otpora u poslednjih 30 godina. Drago mi je da je naša koalicija zamajac promena u Nikšiću”, rekao je Kovačević.\nTokom izlaganja i Mandića i Kovačevića prekidale su okupljene pristalice koalicije uzvikujući „Milo, lopove”.\nBečić: Proslavite pobedu mirno u svojim domaćinstvima\nNIKŠIĆ – Aleksa Bečić, predsednik Skupštine Crne Gore i lider Demokratske Crne Gore, koja je stožer koalicije „Mir je naša nacija” na lokalnim izborima u Nikšiću, pozvao je građane da, kako je naveo, „ pobedu proslave isključivo mirno i dostojanstveno u svojim domaćinstvima”.\n„Građani u svojim kućama, a funkcioneri u partijskim prostorijama. Da pobedi mir i nikšićko dostojanstvo”, naveo je Bečić na Tviteru, javlja Tanjug.\nPočinje hladna martovska nedelja, ponegde i do 30 centimetara snega


Dragan Bajić - Blic Sport\nSPREMA SE SPEKTAKL Bajić: Dolazak Zvezde je praznik košarke za Laktaše i Republiku Srpsku\nTrener Igokee Dragan Bajić rekao je da Republici Srpskoj predstoji praznik košarke i spektakl jer u Laktaše dolazi lider ABA lige Crvena zvezda.\nBajić potpisao dvogodišnji ugovor sa Igokeom\nDragan Bajić, trener Igokee, u naredne dve godine sedeće na klupi Aleksandrovčana, a ugovornu obavezu sa klubom potpisao je u utorak.\nIgokea smenila Lukajića, Bajić ponovo trener\nKošarkaški klub Igokea smenio je danas trenera Željka Lukajića i na to mesto vratila nekadašnjeg stratega Dragana Bajića.\nBajić: Pokušaćemo da pobedimo, iako je Zvezda bolja\nTrener košarkaša Igokee Dragan Bajić rekao je da očekuje da njegova ekipa ispravi greške iz utakmice sa Partizanom i daće pokušati da pobedi Crvenu zvezdu u drugom kolu Jadranske lige.\nBajić ostaje u Igokei i naredne sezone\nKošarkaški klub Igokea produžio je ugovor sa trenerom Draganom Bajićem, koji će sedeti na klupi ovog tima još godinu dana.


Uskoro ugovori za održavanje 3.000 kilometara puteva u Srbiji - Gradjevinarstvo.rs\nUskoro ugovori za održavanje 3.000 kilometara puteva u Srbiji\n09.11.2017. | Beta\nMinistarka saobraćaja, građevinarstva i infrastrukture Zorana Mihajlović izjavila je u sredu, 8. novembra 2017. godine, da se završava javni poziv za izbor kompanija koje će u naredne tri godine raditi letnje i zimsko održavanje 3.000 kilometara puteva u Srbiji.\n- To je važno jer će cena održavanja biti do 30% niža nego što je to bilo do sada - rekla je Mihajlović na predstavljanju Bele knjige Saveta stranih investitora u Srbiji.\nMihajlović je navela da se posle više decenija prvi put organizuje takav javni poziv za održavanje puteva, i podsetila da su se poslovi održavanja puteva do sada pravili na bazi ugovora iz 1992. godine i bili dodeljivani regionalno po Srbiji bez mogućnosti da se promeni kompanija koja radi taj posao.\nNajavila da će prioritet njenog ministarstva biti i rešavanje problema cene prevoza, pre svega tereta kroz Srbiju, zadržavanje robe na granici „kako ne bi dolazili u situaciju da nas investitori zaobilaze i koriste okolne druge koridore".


Ubijeno troje demonstranata, irački premijer podneo ostavku\nProtesti u Bagdadu (AP Photo/Hadi Mizban)\nTroje demonstranata je ubijeno, a najmanje 58 ranjeno u Bagdadu i na jugu Iraka, objavili su bezbednosni zvaničnici i lekari. Za to vreme, irački premijer Abel Abdul Mahdi podneo je zvaničnu ostavku parlamentu.\nPoslanici bi trebalo ili da odmah prihvate ostavku ili da se izjasne o tom predlogu u nedelju. Premijer je ostavku najavio u četvrtak, dan nakon što su bezbednosne snage ubile 40 ljudi na masovnim protestima.\nAbdul Mahdi se obratio javnosti u ranije snimljenoj poruci i naveo kako je malo ljudi imalo veru u njegov kabinet, ali su oni ipak učinili napretke, pogotovo u zapošljavanju. Ipak, dodao je da u vreme protesta "mora da bude pravedan prema narodu i da ga sluša".\nDo sada je najmanje 400 ljudi poginulo u protestima koji su izbili početkom oktobra u Iraku, zbog korupcije, loše administracije i nezaposlenosti. Policija je otvarala vatru na demonstrante, koristila suzavac i šok bombe da rastera masu, što je ostavljalo fatalne posledice.


luka jovic real madrid liga sampiona srdjan jovanovic mec sa sahjtorom\nNaime, ljudi koji delegiraju sudije na fudbalskim mečevima Lige šampiona ukazali su veliko poverenje najboljem srpskom arbitru Srđanu Jovanoviću.\nOn je u prethodnoj rundi bio na centru meča Borusija – Sporting u Dortmundu, a sada je Jovanović delegiran da deli pravdu u duelu Šahtjora i Real Madrida. Ovaj duel, na kojem bi trebalo da svoj šansu dobije i srpski napadač Luka Jović, na programu je u utorak na Olimpijskom stadionu u Kijevu i ima veliku važnost pošto se oba kluba iza sebe imaju slabe rezultate u grupnoj fazi.\nTakođe, Jovanoviću će pomagati pomoćnici Uroš Stojković i Milan Mihajlović, dok je četvrti sudija Novak Simović, a u VAR sobi sedeće nemačke sudije.\nZanimljivo je da je Jovanović već sudio Realu i Šahtjoru prošle sezone u Madridu, takođe u Ligi šampiona, kada je ukrajinski tim priredio veliko iznenađenje (2:3). Najbolji srpski arbitar je ovog vikenda sudio meč između fudbalera Kolubare i Crvene zvezde (1:7) u Superligi.\nVidećemo i da li će srpski arbitar doneti sreću Luki Joviću, napadaču Reala, koji se dugo traži u formi i golovima ove sezone. Iako je na meti kritičara koji čest ocenjuju da je najbolje po njega da ode iz "kraljevskog kluba", nekadašnji špic Crvene zvezde želi da pokaže svima da zaslužuje mesto u jednom od najvećih klubova sveta.


Učestali slučajevi nasilja u porodici | Palelive.com\nPočetna Regija Vlasenica Učestali slučajevi nasilja u porodici\nUčestali slučajevi nasilja u porodici\nVLASENICA – Na području opštine Vlasenica u prvom polugodištu ove godine prijavljeno je 11 slučajeva nasilja u porodici, što je skoro dvostruko više nego u istom periodu prošle godine, rekao je direktor opštinskog Centra za socijalni rad Zdravko Đurić.\nOn je rekao novinarima da je u dva slučaja vinovnicima nasilja izrečena mjera zabrane uznemiravanja porodice u trajanju od tri mjeseca do jedne godine, a da su ostali slučajevi u fazi procesuiranja.\n„Nasilje najčešće čine lica koja su sklona uživanju alkohola. Imali smo nedavni slučaj kada je žrtva nasilja smještena u sigurnu kuću u Bijeljini, da bi se, nakon provedenog postupka, ponovo vratila u porodicu“, kazao je Đurić.\nOn je o ovom problemu govorio na današnjem okruglom stolu pod nazivom „Nasilje nad ženama u porodici“, koji su u Vlasenici organizovali Komisija Skupštine opštine Vlasenica za jednakost i ravnopravnost polova, udruženja žena „Podrinje“ iz Vlasenice i „Maja“ iz Kravice.\nPredstavnik Udruženja žena „Podrinje“ Dragana Živković kazala je da je nasilje nad ženama posebno izraženo u seoskim područjima. „Rezultati ankete, koju smo radili na području Vlasenice, zabrinjavajući su. Od 100 anketiranih, 25 žena je kazalo da je trpjelo nasilje, kao i tri muškarca“, rekla je Živkovićeva.\nPredsjednik skupštinske Komisije za jednakost i ravnopravnost polova Suzana Đurić rekla da nasilje u porodici u opštini Vlasenica poprima zabrinjavajuće razmjere, te navela da je zato organizovan ovaj okrugli sto, koji je okupio sve relevantne institucije, koje direktno ili indirektno imaju dodira sa ovim problemom.\nOsim članova opštinske Komisije, čelnike Centra za socijalni rad i nevladinih organizacija, u radu današnjeg okruglog stola učestvovali su i predstavnici škola, policije, zdravstvenih ustanova i mjesnih zajednica.\nZaključeno je da se formira posebno skupštinsko radno tijelo sastavljeno od predstavnika ovih institucija i organizacija, koje će imati zadatak da se temeljitije i konkretnije bavi ovim problemom.\nPrethodni članakRiješiti stambena pitanja raseljenih lica\nNaredni članakSutra „Aktivni mladi za regionalnu saradnju“


TAJANSTVENA ĐILASOVA IZJAVA: "Planiramo nešto veliko u narednim danima" ... | WebTribune\nHome SPEKTAR TAJANSTVENA ĐILASOVA IZJAVA: “Planiramo nešto veliko u narednim danima” …\nPosle nekih tabloidnih najava da će opozicija izaći na izbore reagovao je Dragan Đilas i saopštio neke vrlo zagonetne planove.\n“Ne postoji niko ko je deo srpske opozicije, a da razmišlja o izlasku na Vučićeve lažne izbore koje planira da organizuje ugrožavajući bezbednost ljudi, baš kao što je radio i kad ih je raspisivao”, rekao je predsednik Stranke slobode i pravde Dragan Đilas.\nTabloidi koje kontroliše vlast objavili su informaciju da će Savez za Srbiju izaći na izbore, i naveli da predsednik stranke slobode i pravde Dragan Đilas, lider Dveri Boško Obradović, predsednik Narodne stranke Vuk Jeremić i predsednik Pokreta slobodnih građana Sergej Trifunović navodno tvrde da im je Evropa obećala da će “pritisnuti Vučića da glasanje bude u septembru”.\nOvu informaciju prokomentarisao je i predsednik Srbije Aleksandar Vučić, rekavši da “oni verovatno žele da iskoriste nezadovoljstvo ljudi, jer moraju da sede u kući i da se ponašaju neuporedivo disciplinovanije”.\nMeđutim, predsednik Stranke slobode i pravde Dragan Đilas tvrdi da na jučerašnjem sastanku srpske opozicije niko nije ni pomenuo mogućnost izlaska na takve izbore na kojima bi ljudi posle dva meseca zatvora i straha za život trebalo da donose političke odluke.


VRHOVNI KASACIONI SUD: PREDSTAVLJEN GODIšNJI IZVEšTAJ O RADU VKS I SUDOVA OPšTE I POSEBNE NADLEżNOSTI ZA 2015. GODINU\nSudovi u Srbiji su u toku 2015. godine rešili 300.000 predmeta više nego u 2014. godini, iako su prilimili u rad pola miliona predmeta više, rekao je predsednik Vrhovnog kasaconog suda (VKS), Dragomir Milojević predstavljajući Godišnji izveštaj o radu Vrhovnog kasacionog suda i sudova opšte i posebne nadležnosti za 2015. godinu.\n"Sudije su u proseku radile dobro i ulozile su maksimalan napor da se reši veliki broj, posebno starih predmeta. Očekujem da i u narednom periodu rade naporno kako bi se povećala efikanost u radu", rekao je Milojević.\nOn je pritom istakao da se u narednom periodu mora više raditi na jačanju nezavisnosti i odgovornosti sudstva jer, kako je naveo, "odgovornost bez nezavisnosti svodi sudstvo na vladinu agenciju".\n"Jačanjem odgovornosti i nezavisnosti će se povećati i efikasnost, a samim tim i dostupnost građana pravdi", naglasio je predsednik VKS.\nU kontekstu pooštravanja disciplinske odgovornosti, sudija Milojević je napomenuo da je broj disciplinskih prijava povećan u poslednjih šest godina čak 20 puta.\nU toku 2010. godine podneto je svega 55 disciplinskih prijava, naredne godine 175, zatim 2012. godine 476 prijava, 2013. godine 540 prijava, 2014. godine 940 prijava i u toku prošle godine čak 956 prijava.\nPo tim prijavama 2012. godine je razrešen jedan sudija, 2014. godine razrešene su četiri sudije, a prošle godine dvoje sudija, naveo je Milojević i napomenuo da su sudije kažnjavane i drugim merama kao što su opomene ili privremeno odbijanje određenog iznosa od plate.\nMilojević je predstavio podatke prema kojima je u toku prošle godine ukupno u radu sudova bio 4.973.951 predmet, od čega je rešeno 2.087.332 predmeta.\nPrema njegovim rečima, od ukupnog broja nerešenih predmeta, 1,7 milion su izvršni premeti, od kojih se 800.000 odnosi na komunalna potraživanja.\nNavodeći da izvršna materija opterećuje sudove, predsednik VKS je izrazio nadu da će novi Zakon o izvršenju i obezbeđenju ("Sl. glasnik RS", br. 106/2015 - dalje: ZIO), koji stupa na snagu 1. jula 2016. godine, znatno rasteretiti sudove i da će veliki broj predmeta biti završen preko izvršitelja ili na drugi način.\nMilojević je ukazao da prema novom ZIO poverioci imaju obavezu da se u roku od tri meseca izjasne da li i na koji način žele da se njihovo izvršenje sprovede, a ukoliko to ne učine u datom roku smatraće se da su odustali od svog potraživanja.\nTada će predmet biti obustavljen i smatraće se rešenim, naveo je predsednik VKS ukazujući da su javna preduzeća kao poverioci veoma neaktivini u postupku izvršenja i koče rešavanje predmeta, zatrpavajući statistiku nepotrebnim brojkama.\nMilojević je podsetio i da Zakon o javnom beležništvu ("Sl. glasnik RS", br. 31/2011, 85/2012, 19/2013, 55/2014 - dr. zakon, 93/2014 - dr. zakon, 121/2014, 6/2015 i 106/2015) predviđa prelazak nadležnosti za ostavinske postupke sa sudova na javne beležnike od maja 2016. godine, što će dodatno rasteretiti sudstvo.\nPrema nejgovim rečima, broj predmeta koji su zastareli nije zabrijavajuć, jer je njih naviše bilo u osnovnim sudovima koji se bave lakšim krivičnim delima, nešto više od 800 predmeta u svim sudovima u toku prošle godine.\nPredsednik VKS, koji je i predsednik Visokog saveta sudstva zaključio je da su sudovi prošle godine radili "vrlo dobro, ali i da uvek može da se radi više".\nAnalizu rada svih sudova u Republici Srbiji za 2015. godinu možete preuzeti ovde.\nIzvor: Vebsajt Tanjug, 10.03.2016.


Haradinaj bi “jače veze sa tri opštine na jugu Srbije” | SC Radar\nHaradinaj bi “jače veze sa tri opštine na jugu Srbije”\nKosovski premijer Ramu Haradinaj razgovarao je u Pritini sa albanskim politikim liderima iz Preeva, iprimom Arifijem i Samijem Salihuom.\nOni su nakon prvog kruga prevremenih lokalnih izbora u Preevu najavili da e formirati vladajuu koaliciju u toj optini.\nPrema preliminarnim rezultatima prevremenih lokalnih izbora Alternativa za promene (AP), iji je lider iprim Arifi, osvojila je 16 odbornikih mesta, dok je grupa graana Pokret za reforme Demokratske partije Albanaca iji je lider Sami Salihu, osvojila etiri odbornika mesta u preevskoj Skuptini, koja ima ukupno 38 odbornikih mesta.\nAlbanski mediji u Preevu preneli su da je tokom sastanka kosovski premijer najavio da e ubudue biti ojaane veze Kosova sa tri optine na jugu Srbije – Preevom, Bujanovcem i Medveom, u kojima ivi albansko stanovnitvo.\nAlbanski lideri iz Preeva su od kosovskog premijera zatraili da “Albanci iz preevske doline postanu integralni deo u buduim pregovorima Srbije i Kosova u Briselu”.\nOsim politikih tema kosovski premijer je sa politikim liderima Albanaca iz Preeva razgovarao i o konkretnim projektima iz oblasti ekonomije, infrastrukture, kulture i obrazovanja u Preevu i Bujanovcu ija realizacija treba da pone ove godine, uz finansijsku podrku Pritine.\nPrevremeni lokalni izbori u Preevu odrani su 24. decembra 2017.godine, a tu optinu oekuje i drugi krug lokalnih izbora.


Politika proširenja nije prioritet EU, ali Srbija napreduje\nDecembar 05, 2018 17:15\nJoksimović je novinarima u Skupštini grada rekla da je Srbija imala značajniji napredak u oblasti vladavine prava nego ranijih godina, a otvoriće manje poglavlja, te da nema elemenata da bude negativno ocenjena ni kada je reč o napretku u poglavlju 35, koje se takođe vrednuje prilikom odlučivanja o broju poglavlja koja će biti otvorena.\n"Dinamika postoji, otvaramo poglavlja, pokazujemo da se sprovode reforme. To je proces, nekad je uspešniji, nekad manje uspešan, ali je bitno da Srbija ide napred", rekla je Joksimović.\nOna je navela da je Srbija u Brisel poslala sedam pregovaračkih poglavlja koja su bila tehnički spremna za otvaranje, odnosno koja su prošla sve neophodne procedure i u Srbiji i u EU, napominjući da su sva poglavlja u pregovorima reformska.\nJoksimović je istakla da je, prema njenim saznanjima, 19 zemalja dalo saglasnost za otvaranje najmanje tri poglavlja, da su neke zemlje tražile otvaranje četiri ili pet poglavlja, dok neke nisu bile ni za jedno, ali postignut je dogovor budući da se odluke o tome donose konsenzusom.\n"Ovaj broj poglavlja je pre svega, posledica toga da politika proširenja nije sada u prvom planu i nešto što pomaže zemljama EU da se pripremaju za buduće izbore", rekla je Joksimović.\n"Ministar sam četiri godine, dobro znam šta smo radili pre tri godine i koliko smo poglavlja otvorili. Mogu da kažem da smo sada imali značajniji napredak u oblasti vladavine prava, a nismo otvorili toliko poglavlja", kaže Joksimović.\nDačić: Pacoli sa 500.000 dolara hteo da kupi priznavanje 2\nPastor poziva Mađare u Srbiji da glasaju na izborima za EP 1


Nova dimenzija za solarnu energiju - BUILD magazin\nNova dimenzija za solarnu energiju?\nInovativni 3D dizajn tima naučnika sa Masačusetskog Instituta za tehnologiju (MIT – Massachusetts Institute of Technology) može više nego da udvostruči generisanje solarne energije iz date oblasti. Intenzivna istraživanja širom sveta su usmerena na poboljšanje performasni solarnih fotonaponskih ćelija i smanjivanja njihovih cena. Ali, veoma je malo pažnje posvećeno najboljim načinima uređenja tih ćelija, koje su tipično postavljene ravno na krovu ili drugoj površini, ili ponekad zakačene za motorizovane strukture koje usmeravaju ćelije ka suncu dok ono prolazi nebom. Tim istraživača sa MIT-a je došao do veoma drugačijeg pristupa: izgradnja prizma ili kula koje protežu solarne ćelije nagore u trodimenzionalnim konfiguracijama. Zapanjujuće je da rezultati konfiguracija koje su testirali pokazuju izlaznu snagu u rasponu od duple do više nego dvadeset puta od onih fiksnih ravnih panela sa istom baznom površinom. Najveće povećanje energije je primećeno u situacijama gde su poboljšanja najpotrebnija: na lokacijama koje su daleko od ekvatora, u zimskim mesecima i u oblačnim danima. Nova saznanja, na osnovu kompjuterskog modelovanja i testiranja stvarnih modula na otvorenom, su objavljena u časopisu Energy and Environmental Science. „Mislim da bi ovaj proces mogao da postane važan deo budućnosti fotonaponskih sistema“, kaže primarni autor istraživanja, Džefri Grosman (Jeffrey Grossman), vanredni profesor energetike na Masačusetskom Institutu za tehnologiju. Tim sa MIT-a je u početku koristio kompjuterski algoritam da istraži ogroman broj mogućih konfiguracija, i razvio analitički softver koji može da testira bilo koju konfiguraciju na bilo kom mestu na svetu, pri bilo kom godišnjem dobu i vremenu. Zatim, u cilju potvrđivanja predviđanja njihovog modela, oni su izgradili i testirali tri različite postavke solarnih ćelija na krovu MIT laboratorijske zgrade na nekoliko nedelja. Iako troškovi date količine energije proizvedene od strane tih 3D modula prevazilaze one od običnih ravnih panela, trošak se delimično balansira po mnogo većem energetskom izlazu za dati otisak, kao i još veća jedinstvena izlazna snaga tokom jednog dana, tokom godišnjih doba, a i u slučaju blokade od strane oblaka ili senki. Ova poboljšanja čine izlaznu snagu više predvidivom i uniformisanom, što može učiniti lakšom integraciju sa električnom mrežom nego sa konvencionalnim sistemima, kažu autori. Osnovni fizički razlog za poboljšanje izlazne snage – i za više uniformisani izlaz tokom vremena – jeste taj što vertikalna površina 3D struktura može da prikupi mnogo više sunčeve svetlosti tokom jutra, večeri i zimi, kada je sunce bliže horizontu, kaže koautor Marko Bernardi (Marco Bernardi), diplomac MIT-a na Odeljenju za nauku o materijalima i inženjerstvo (DMSE – Department of Materials Science and Engineering). Vreme je zrelo za takvu inovaciju, dodaje Grosman, zato što su solarne ćelije postale jeftinije od pratećih struktura za podršku, elektroinstalacija i postavljanja. Kako cene samih ćelija nastavljaju da opadaju brže od drugih troškova, dodaju autori, prednosti 3D sistema će rasti u skladu sa tim. „Samo pre deset godina, ova ideja ne bi bila ekonomski opravdana jer moduli koštaju toliko“, kaže Grosman. Ali sada, dodaje on, „cena za silicijumske ćelije je deo ukupnih troškova, što je trend koji će nastaviti da opada u bliskoj budućnosti“. Trenutno, i do 65 odsto troškova fotonaponskih sistema je povezan sa instalacijom, dozvolom za korišćenje zemljišta i drugih komponenti pored samih ćelija. Iako je kompjutersko modelovanje, urađeno od strane Grosmana i njegovih kolega, pokazalo da bi najveće prednosti potekle iz upotrebe kompleksnih oblika – kao što su kocke u kojima je svaka strana nagnuta ka unutra – oni bi bili teški za proizvodnju, kaže koautor Nikola Feralis (Nicola Ferralis), istraživač u DMSE. Algoritmi se takođe mogu koristiti za optimizaciju i pojednostavljenje oblika sa malim gubitkom energije. Ispostavilo se da je razlika u izlaznoj snazi između takvih optimizovanih oblika i jednostavnije prizme samo oko 10 do 15 procenata – razlika koja je relativno mala u odnosu na znatno bolje performanse 3D oblika u celini, dodaje on. Tim je analizirao jednostavnije kubične i složenije „harmonika“ oblike u svojim istraživačkim testovima na terenu. Isprva, istraživači su bili uznemireni kada je skoro dve nedelje prošlo bez vedrog, sunčanog dana tokom testiranja. Ali onda, pregledajući podatke, oni su shvatili da su naučili važne lekcije iz tih oblačnih dana, koje su pokazali ogroman napredak u izlaznoj energiji u odnosu na konvencionalne ravne panele. Što se tiče kule nalik harmonici – što je bila najviša struktura koju je tim testirao – ideja je bila da se simulira kula koju „možete poslati sklopljenu, a zatim razviti na lokaciji“, kaže Grosman. Takve kule mogu biti postavljene na parkinzima kao stanice za punjenje električnih vozila, kaže on. Do sada, tim je modelovao pojedinačne 3D module. Sledeći korak je da prouče kolekciju takvih kula, računajući na senku koju jedna kula baca na druge u različito doba dana. U principu, 3D oblici bi mogli da imaju veliku prednost na bilo kojoj lokaciji gde je prostor ograničen, kao što su ravni krovovi ili u urbanim sredinama, dodaju oni. Takvi oblici se takođe mogu koristiti u obilnijim aplikacijama, kao što su solarne elektrane, onda kada se efekti senčenja između njih pažljivo minimiziraju. Nekoliko drugih istraživanja – uključujući čak i srednjoškolski naučni projekat prošle godine – je pokušalo 3D implementaciju solarnih ćelija. Ali, kako kaže Grosman: „Naša studija je različita u prirodi, pošto je prva koja je pristupila problemu sistematskim i prediktivnim analizama.“


BalkanMagazin :: Kongres usvojio stvaranje američkih svemirskih vojnih snaga\nKongres usvojio stvaranje američkih svemirskih vojnih snaga\nsreda, 18. decembar 2019 16:11\nTramp na ovaj način "ispunjava obećanje da će očuvati vodeću ulogu Amerike u kosmosu"\n(foto, američki predsednik Donald Tramp u vojnoj akademiji Vest point objašnjava kadetima prošlog leta svoj plan za osnivanje svemirskih snaga)\nAmerički kongres usvojio je danas stvaranje američkih svemirskih vojnih snaga. Prošle sedmice je paket zakona o osnivanju šestog roda vojske SAD usvojio Senat. Prema nemačkoj agenciji DPA, radi se o"uspehu predsednika Trampa koji je osnivanje svemirskih snaga (Space Force) inicirao i obećao da će štititi američke interese u kosmosu".\nPotpredsednik Majk Pens (Mike Pence) je u debati u Kongresu stvaranje ovih snaga označio za "ogroman korak za SAD".\nSvemirske snage biće, uz kopnenu vojsku, mornaricu, vazdušne snage, marinsku pešadiju i obalsku stražu, šesti rod američke vojske. To je prvi novi rod američke vojske posle 1947. kada je u okviru armije nastao samostali rod avijacije odnosno vazdušnih snaga.\nZadatak svemirskih snaga jeste da organizuju i vode operacije u svemiru, ubrzavaju tehnički napredak i nalaze efektivnije načine odbrane američkih letilica i uredjaja u kosmosu, medju njima i širokih grupacija satelita koji služe američkim snagama u navigaciji, vezama i istraživanjima. Prema agenciji AP, na ovaj način Trampova adminstracija reaguje na rastuće bojazni od toga da bi Kina i Rusija mogle da ruše, oštećuju i čak uništavaju američke satelite.\nZakoni o novom rodu američke vojske ne pretpostavljaju angažovanje novih pripadnika vojske jer bi svi oni dolazili iz redova vazdušnih snaga. Svemirsku komandu SAD Tramp je formirao još krajem avgusta ove godine. Novostvoreni položaj komandanta Svemirskih snaga odnosno operacija (Chief of Space Operations) je podređen civilnom šefu avijacije. Komandanta Svemirskih snaga predlagaće predsednik a potvrđivaće ga Senat.


Online prodaja podigla prihode Wal Mart-a | Gde Investirati\nNajveći američki trgovinski lanac, Wal Mart, objavio je rezultate poslovanja za drugi kvartal neznatno iznad očekivanja tržišta, ali su akcije na jučerašnjem trgovanju ipak zabeležile pad od 1,6% na 79,7 USD.\nWal Mart je u periodu april-jun zabeležio prihod od 123,4 milijarde USD (rast od 2,1%), potukavši očekivanja tržišta za 560 miliona USD. Dobit po akciji bila je veća za jedan cent od očekivanja i iznosila je 1,08 USD. Prodaja u postojećim prodavnicama je porasla 1,7%, u skladu sa očekivanjima, zahvaljujući pre svega rastu prodaje u SAD od 1,8%, dok je prodaja na međunarodnom tržištu pala 1% na 28,3 milijarde USD. Najsjajniji deo kvartalnog izveštaja je online prodaja koja je skočila 60%, nakon što su nove akvizicije dale značajan doprinos rastu. Wal Mart je preuzeo velike investicije u online trgovini i promociji kako bi zadržao cene konkurentnim i odbranio tržišni udeo od narastajuće konkurencije, pre svega Amazona. Veće investicije su se odrazile na pad profitne margine, ali su doprinele rastu prometa. Uprava je napomenula da očekuje dobit u tekućem kvartalu u rasponu 0,90-0,98 USD u odnosu na očekivanja od 0,98 USD po akciji, dok se za celu godinu očekuje dobit po akciji u rasponu 4,30-4,40 USD u odnosu na konsenzus od 4,36 USD.\nIzvor: GdeInvestirati/Seeking Alpha, Wisebroker\nPrevious Azijske berze uzdrmane zbog sumnje u realizaciju Trumpovih ekonomskih obećanja\nNext Impol isplatio dividendu iz prošlogodišnje dobiti\nTags poslovni rezultatitrgovinaWal-Mart\nGoogle putem pametnog telefona prati svaki naš korak\nU javnosti nedavno pojavila važna informacija koja se tiče korišćenja modernih tehnologija, a Bright side odlučio ju je podeliti sa svima. Radi se o Googleu koji, kako se čini, prati svaki\nAtlantic Grupa je u prvom tromesečju 2018. ostvarila ukupni prihod od prodaje u iznosu od 152,4 miliona evra, što u odnosu na isti period prethodne godine predstavlja rast od 3,0


Fahrudin Melić - SportSport.ba\n"PSG neće prestati trošiti ni kada pokori Evropu"\nFahrudin Melić iz Francuske za SportSport.ba\nNije rođen u Sarajevu, ali je veći Sarajlija od mnogih autohtonih. Fahrudin Melić proživio je sve i svašta, ali kada završi svoju rukometnu karijeru biće to filmski happy end.\nSlužbeno: Fahrudin Melić u PSG-u\nBivši Student u redovima PSG-a\nFahrudin Melić, bivši rukometaš sarajevske Bosne, banjalučkog Borca, mostarskog Zrinjskog i Goražda novi je član kluba iz Pariza.\nMelić u Gorenju, Ljubišić u Borcu\nCrnogorski rukometni reprezentativac i igrač Borca, Fahrudin Melić, karijeru će nastaviti u Gorenju iz Velenja.\nCrna Gora slavila, Kapisoda i Melić izvrsni\nŠirom Evrope sinoć su igrani susreti kvalifikacija za Evropsko rukometno prvenstvo u Austriji 2010. godine. Najbolji posao napravili su rukometaši Crne Gore koji su na gostovanju slavili protiv Rumunije (28:27), a prvotimci našeg aktualnog šampiona Bosna SO, Fahrudin Melić i Petar Kapisoda bili su najbolji pojedinci na utakmici.\nKapisoda i Melić na spisku selektora CG\nSelektor muške rukometne reprezentacije Crne Gore, Ranko Popović, saopštio je spisak od 19 igrača na koje računa za tri preostala meča u okviru kvalifikacija za Evropsko prvenstvo u Austriji 2010. godine.


Logo je inspirisan Pekinškom operom, jednim od najvećih kulturnih simbola Kine.\nPrikazane su legende najjačih, sa obojenim licima glumaca, koje simbolišu karakteristike poput mudrosti, upornosti, snage i savršenstva, što je potrebno igračima i timovima ako žele uspeh na Svetskom prvenstvu.\nSvetsko prvenstvo u Kini održaće se od 31. avgusta do 15. decembra 2019. godine, a učestvovaće rekordne 32 reprezentacije.\nUtakmica će se igrati u osam kineskih gradova u pet provincija - Peking, Fošan, Vuhan, Šendžen, Donguan, Nanđing, Šangaj i Guangdžou.\nKina se učestvovati kao domaćin, a ostale zemlje će plasman morati da obezbede kroz kvalifikacije.


Beta\t 3. novembra 2016. 11:40\n“Ovde je problem što se sve radi scenski… kao u nekom trileru, a da je u isto veme naša država u fazi propadanja, sa najvišim stepenom siromaštva… i sve to postaje nebitno kad krenu tekstovi o ‘državnim udarima'”, rekao je Šutanovac u intervjuu za najnoviji broj nedeljnika “Vreme”.\nŠutanovac je naveo da je u srpskim listovima u protekle četiri godine bilo “više desetina naslovnih strana” na kojima “samo što nije” ili “upravo jeste” pokušan atentat na premijera i državni vrh.\n“Ne ulazim u to da li je to zaista tačno ili ne, ali nijedna ozbiljna država na takav način ne plasira informacije”, rekao je Šutanovac.\nOn je naveo da je u vreme dok je bio ministar odbrane, stigla informacija da je “odredjana grupa ljudi, desničara, u procesu nabavke snajperske puške kojom je trebalo da na fudbalskoj utakmici Srbija – Italija bude pucano” na njega i predsednika Srbije Borisa Tadića.\n“Vojno-bezbednosna agencija (VBA) je profesionalno obavila svoj posao, privedeni su ljudi, procesuirani, i to nikada nije objavljeno. Dakle, mediji ovde očigledno služe da bi se javnost uzbunila, sažalila, a ne da bi se došlo do konačne istine”, rekao je predsednik DS-a.